Очилмаган жиноятлар фош бўлди - Huquq.uz\nОчилмаган жиноятлар фош бўлди\nШу йилнинг 27 февралидан 31 мартигача Сирдарё вилоятида жиноятчиликнинг уюшган ва гуруҳий турларига, гиёҳвандлик воситалари ва психотроп моддаларнинг қонунга хилоф айланмасига ва контрабандага, босқинчилик, талончилик ва безорилик жиноятларига қарши курашиш зарбдор ойлиги ўтказилди. Тезкор қидирув тадбирларида 16 та очилмаган ва 18 та янги содир этилган ўғирлик жинояти фош этилди. Қидирувдаги 13 киши ушланди, гиёҳвандлик, қонунга хилоф равишда қурол ва ўқ-дорига эгалик қилиш, фоҳишахона ва қимор ташкил қилиш, товламачилик, жамоат хавфсизлигига таҳдид соладиган материалларни тайёрлаш, ОИВ касаллигини тарқатиш, одам савдоси, маъмурий назорат қоидасини бузиш, коррупция билан боғлиқ 119 та жиноят аниқланди.\nЖумладан, Сайхунобод туманида Гулистон маҳалласи 4-уйда яшовчи С.А. ўзига тегишли фермер хўжалиги шийпонида таниши Р.Д. ва С.Қ.га жинсий алоқада бўлиш учун 50 минг сўм пул эвазига шароит яратиб бергани аниқланган. Ҳолат юзасидан С.А.га нисбатан жиноят иши қўзғатилиб, жиноят ишлари бўйича Сайхунобод тумани судининг 2021 йил 24 мартдаги ҳукми билан С.А.га 360 соат мажбурий жамоат ишлари жазоси тайинланган.\nШунингдек, Сардоба туманида ўтказилган тадбирда Пахтакор маҳалласи 1-уйда яшовчи Х.Р. ва Бирлашган маҳалласи 2-уйда яшовчи Б.У. тадбирга жалб этилган Б. исмли шахсга Бирлашган маҳалласи ҳудудида 300 минг сўм эвазига 1 дона гугурт қутисига жойлаштирилган 4,34 грамм нашани сотган вақтида ушланган. Мазкур ҳолат юзасидан жиноят иши қўзғатилиб, жиноят ишлари бўйича Сайхунобод тумани суди Х.Р.га нисбатан 5 йил муддатга озодликни чеклаш ва Б.У.га нисбатан 3 йил муддатга озодликдан маҳрум қилиш жазосини тайинлаган.\nХовос туманида ўтказилган тадбирда Бунёдкор маҳалласи 16-уйда яшовчи, Бюджетдан ташқари пенсия жамғармаси Ховос тумани бўлими бошлиғи вазифасини бажарувчи лавозимида ишлаб келган М.Ф. ёшга доир пенсияга чиқаришни ваъда қилиб фуқаро Н.Чоршанбаевадан 2 млн. сўм пора олган вақтида ҳуқуқни муҳофаза қилувчи орган ходимлари томонидан ушланган.\nЖиноят ишлари бўйича Гулистон шаҳар суди томонидан М.Ф.га\n2 йил муддатга давлат органларида мансабдорлик ва моддий жавобгарлик билан боғлиқ лавозимларда ишлаш ҳуқуқидан ва 5 йил муддатга озодликдан маҳрум қилиш жазоси тайинланган.


Кўпчилик чет элда квартира ёки уй сотиб олишни: чет элда хусусий турар жойга эга бўлишни – демак, турли имтиёзлардан фойдаланишни, масалан, меҳмонхона хонасини бронлаш ёки турар жойни ижарага олиш тўғрисида қайғурмаган ҳолда йилнинг исталган вақтида севимли мамлакатида дам олишни орзу қилади.\nБир қатор мамлакатларда кўчмас мулкни харид қилиш инвестор томонидан истиқомат учун гувоҳнома, келгусида эса – фуқаролик олинишини кафолатлайди. Чет элда тижорат объектлари эгалари даромадли ишлайдиган бизнесга эга бўладилар, бунда инвесторга ушбу кўчмас мулк жойлашган мамлакатда яшаш умуман шарт эмас.\nArendaLazur TM (Cofrance SARL) байналмилал брокери чет элда кўчмас мулк олди-сотдиси соҳасида малакали сифатли хизматларни таклиф қилади. Агар Сиз дунёнинг исталган мамлакатида квартира ёки уй харид қилиш тўғрисида ўйланиб қолган бўлсангиз, бизга мурожаат қилинг: қисқа муддатларда Сиз ўз хоҳишингиздаги объект эгасига айланасиз.\nЧет элдаги кўчмас мулк нархлари\nТурар жой иморатлари нархи бир-биридан фарқ қилади: нархлар Сиз томондан танланган мамлакатга, шунингдек объект турига, унинг майдонига, хоналар сонига, жойлашган манзилига ва атрофдаги инфратузилмага боғлиқ бўлади.\nИспаниянинг Барселона шаҳридаги квартираларга бугунги кунда талаб катта. Бу ерда 91 квадрат метр майдонли апартаментларни 740 000 еврога харид қилиш мумкин. 10 хонали ва бассейнли вилла харидорга 5 740 000 еврога тушади.\nРоссия инвесторларини Болгариядаги уйлар жалб қилади. Кардамедаги 176 кв.м майдонли тўрт хонали коттедж 21 900 еврога сотувга қўйилган.\nГермания кўчмас мулк харидорларини тинч сиёсий вазияти билан ўзига тортади. Саксониядаги 65 квадрат метр майдонли уч хонали уйни бор-йўғи 6 900 еврога сотиб олиш мумкин. Тюрингиядаги 22,44 кв.м майдонли бир хонали квартира харидорга 14 000 еврога тушади.\nИталияда дарё бўйидаги курорт турар жойга доимо талаб катта. Сан-Ремодаги 1 184 квадрат метр майдонли 26 хонали қадимги вилла 13 999 000 еврога сотувга қўйилган.\nКамтаринроқ вариантлар бир неча марта арзонга тушади: Скалейдаги боғли 60 кв.м майдонли бир хонали таунхаус 12 900 евро туради.\nПрага Россиядан келган инвесторларда сўров бўйича етакчи ҳисобланади. Ушбу шаҳарда 36 квадрат метр майдонли бир хонали апартаментларни 144 000 еврога сотиб олиш мумкин.\nКипрда турар жой кўпинча истиқомат учун гувоҳнома олиш мақсадида харид қилинади. Бу ерда 55,7 квадрат метр майдонли бир хонали квартира нархи 59 600 еврони ташкил этади.\nКўпчилик Грецияда сифатли дам олиш учун денгиз бўйидаги кўчмас мулкни харид қилишни афзал кўради. Халкидикахдаги 109 кв.м майдонли беш хонали таунхаус 160 000 еврога баҳо.\nОсиё ва Америка\nЭкзотика ишқивозлари учун иссиқ иқлимли мамлакатларда, АҚШ, Лотин Америкаси давлатларида чет элда турар жой нархлари билан танишиб чиқиш қизиқарли бўлади.\nМашҳур Ҳиндистон курорти Гоада иккинчи қирғоқ линиясидаги 2-4 ётоқхонали уйни $70 000 – 90 000 нархга сотиб олиш мумкин. Штатда квартиралар нархи $24 000 дан бошланади.\nТаиландда Пхукетедаги Патонг кўрфазига қаратиб қурилган 60 кв.м майдонли уй $184 000 га сотувга қўйилган. Ушбу курортда 32 квадрат метр майдонли квартирани $132 000 га харид қилиш мумкин.\nИндонезияда Балидаги бир ётоқхонали ва бассейнли ҳашаматли квартирани $1 107 000 га сотиб олиш мумкин.\nВьетнамда Нячангедаги 60 квадрат метр майдонли уч хонали квартира $47 000 туради.\nЯпонияда 65 квадрат метр майдонли квартира харидорга $480 000 га тушади. Ушбу мамлакатда хусусий уй нархи – $600 000.\nАҚШда Нью-Йоркдаги икки хонали квартира тахминан $1 000 000 туради. Манхэттендаги пентхаус харидорга $50 000 000 га тушади.\nМексикада 54 квадрат метр майдонли апартаментларни $212 000 га сотиб олиш мумкин. Мамлакатда 174 кв.м майдонли уч хонали вилла харидорга $170 000 га тушади.\nДоминиканда Пунта-Канедаги 80 квадрат метр майдонли уч хонали квартирани $114 000 га сотиб олиш мумкин. Сосуадаги 430 кв.м майдонли беш хонали вилла $408 000 га сотувга қўйилган.\nArendaLazur TM (Cofrance SARL) хизматлари\nArendaLazur TM (Cofrance SARL) билан ҳамкорлик – 12 йилдан кўпроқ давр мобайнида чет элда кўчмас мулк олди-сотдиси соҳасида турли операцияларни амалга ошириб келаётган брокер билан ишлашдан иборат. Компания ваколатхоналари дунёнинг 117 та мамлакатида очилган: дунёнинг исталган нуқтасидан бизга мурожаат қилинг!\nСиз оддийгина бизнинг вакилимиз билан қулай усулда – сайт, телефон, email ёки мессенджер орқали боғланишингиз ва қуйидаги маълумотларни тақдим қилишингиз керак:\nхарид учун объект кўриниши – квартира, уй;\nКомпания ходими тезда Сизнинг талабингизга мувофиқ вариантни танлайди. Агар Сизни мустақил равишда топилган муайян объект қизиқтираётган бўлса, брокер мутахассиси бино ҳолатини ҳамда унинг тақдим қилинган фотосурат ва тавсифига мувофиқлигини баҳолаши мумкин.\nЗарур ҳолларда, компаниянинг тўлиқ хизматларидан фойдаланиш мумкин. Биз бинони кўздан кечириб чиқиш учун чет элга саёҳатингизни ташкиллаштиришда ва шартнома тузишда ёрдам берамиз.\nВиза, суғурта полисини расмийлаштирамиз.\nСамолётга чипталар буюртма қиламиз ёки ҳаво кемасини ижарага тақдим қиламиз.\nЧет элда турар жойни ижарага оламиз ёхуд Сиз квартира ёки уй сотиб олишни режалаштирган мамлакатда бўлган бутун муддатга меҳмонхонада хонани бронлаймиз.\nТрансферни тақдим қиламиз.\nВертолётда объектларни кўздан кечириб чиқишни ташкиллаштирамиз.\nШартнома тузишда унинг тўғрилигини текшириш учун компания вакили иштирокини, шунингдек таржимон хизматларини таклиф қиламиз.\nТурар жойни суғурталаймиз ва рўйхатдан ўтказамиз.\nArendaLazur TM (Cofrance SARL) билан бирга хорижга хуш келибсиз!


"Қўқон-1912" йиғинни бошлади / CHAMPIONAT.asia\n22:05Бензема "Атлетик" билан ўйинда қатнашадими? 0 21:48Эрон Ироқни мағлубиятга учратиб, ЖЧ-2022 йўлланмасига эга чиқди! 12 21:26"Реал" Каземирога ўринбосар топди 1 21:12Траоре "Барселона"га қайтмоқда 11 20:50АПЛнинг икки клуби "Наполи" ҳужумчиси Осимхен учун курашмоқда 3 20:28Роналду Transfermarkt'дан хафа бўлди ва унинг Инстаграм аккаунтини блоклади 27 20:09"Милан" ўз тарихида илк бор сербиялик футболчи харидига қўл урди 11 19:53Ўртоқлик учрашуви. Ўзбекистон - Жанубий Судан 3:0 139 19:40Фирдавс Абдусалимов: "Динамо"даги айрим кишилар туфайли қадрдон жамоамга қайта олмаяпман” 5 19:25Футзал. Олий лига 7-турига Тошкент ва Олмалиқ мезбонлик қилади 0 19:16Иқтидорларни кашф қилишдан ортга чекинмайдиган "Зальцбург" ҳақида нималарни биламиз? 1 19:01ЖЧ-2022 саралаши. Эрон - Ироқ учрашувининг асосий таркиблари маълум қилинди 8 18:59ЖЧ-2022 саралаши. Ливанда ғалабага эришган Жанубий Корея вазифани 99 фоизга ҳал қилди 2 18:50"Шўртан" йиғинига "Бунёдкор", АГМК, "Навбаҳор" ҳамда "Бухоро"дан футболчилар бориб қўшилди 1 18:41“Ғиждувон” ҳам машғулотларни бошлади 2\n"Қўқон-1912" йиғинни бошлади\n21 июл 2013 15:00\nШарқ минтақасида биринчи лиганинг биринчи босқичини 2-ўринда якунлаган "Қўқон-1912" жамоаси ҳам бир қатор клублар каби иккинчи босқич ўйинларига тайёргарликни бошлаб юборди.\nЖамоа бош мураббийи Тоҳир Кападзе футболчиларни 19 июль куни Қўқонда йиғди. Иккинчи даврага жиддий ҳозирлик кўришни бошлаб юборган жамоа таркибга бир қатор янги футболчиларни таклиф этмоқда ва уларни кўрикдан ўтказмоқда.\n"Қўқон-1912" кеча Фарғонада "Нефтчи" ёшлар жамоасига қарши синов-назорат баҳсида майдонга тушди. Унда мураббийлар штаби асосан жамоага янги келиб қўшилган футболчиларни синаб кўрди. Тасдиқланмаган маълумотларга кўра, ўз вақтида олий лига клубларида тўп тепган Нодир Қўзибоев, Хуршид Узоқбоев, Жалил Кимсанов ва шунингдек бир қатор таниқли футболчилар билан айни пайтда музокара жараёни кетмоқда.\nБундан кўриниб турибдки, "Қўқон-1912"нинг иккинчи босқичдаги мақсади жиддий. Жамоа 23 июлдан Ғазалкентда йиғинни давом эттиради. У ерда камида тўртта ўртоқлик ўйини ўтказиш режалаштирилган.


УРУҒ ҲУЖАЙРАЛАРИ СИФАТИ БИЛАН БОҒЛИҚ МУАММОЛАР\nРоссиялик олимлар ўтказган тадқиқотда Россия ва Белорусдан 18-35 ёшдаги 1700 нафар эркак иштирок этди. Маълум бўлишича, кучли жинс вакилларининг ярмида фарзандли бўлиш билан боғлиқ функциялари бузилган, бундай эркаклар ҳатто ўзларининг юқоридаги муаммоларини билишмайди.\nКўнгиллиларда ўтказилган тадқиқот шуни кўрсатдики, 12 фоиз эркаклар организми уруғ ҳужайраларини етарли даражада ишлаб чиқармайди, кучли жинс вакилларида мавжуд уруғ ҳужайраларининг 36 фоизи ҳаракатчан эмас, 8 фоизида эякуляция ҳажми камайган ва 2 фоизида эса умуман йўқ. Бундай нохуш статистика шуни кўрсатадики, бугунги кунда эркаклар турмуш тарзига жуда кам эътибор беришади.\nОлимларнинг сўзларига кўра, организм юқори сифатли уруғ материали ишлаб чиқаришига спиртли ичимликларни кўп истеъмол қилиш, чекиш, нотўғри овқатланиш ва жисмоний жиҳатдан кам ҳаракат қилиш каби зарарли одатлар зиён етказмоқда. Шунинг учун, агар эркак эртами-кечми соғлом наслга эга бўлишни истаса, у ҳозирданоқ ўз саломатлигини яхшилаш бўйича ҳаракатини бошлаши керак.


Номзодлар партиялар томонидан кўрсатилади | "Адолат" СДП\nНомзодлар партиялар томонидан кўрсатилади\nМухбир Далиев, Ўйлашимча!? каби ижтимоий тармоқдаги фаол блогерлар аввало, мамлакатимиз сиёсий ҳаётидаги муҳим жараён, яъни жорий йилнинг 22 декабрь санасида Олий Мажлис Қонунчилик палатаси ҳамда маҳаллий Кенгашлар депутатлигига бўлиб ўтадиган сайловларга, шунингдек партиямиз фаолиятига бефарқ бўлмаганингиз учун Сизга ўз миннатдорчилигимизни билдирамиз.\nСайлов жараёнида партия ташкилотлари томонидан Олий Мажлис Қонунчилик палатаси депутатлигига ҳар бир сайлов округида 10 нафардан, вилоят Кенгашига ҳар бир округдан 5 нафардан, туман (шаҳарга) Кенгашига уч нафардан номзодлар шакллантирилади. Навбатдаги босқич 3-4 ойлик вақт мобайнида номзодликка даъвогарлар орасидан партия фаоллари иштирокида муносиблар танланади.\nАйни жараён энг масъулиятли давр бўлиб, партия келгуси беш йилликда ўзининг дастур ва ғояларини ҳаётга татбиқ эта оладиган, фаол ва фидойи шахсларни номзодликка даъвогарлар орасидан тўғри танлай билиши керак. Илова қилинган расмда акс этган ҳолат ва белгилар номзодликка даъвогарлар билан ишлаш жараёни, уларнинг баъзи бир ҳужжатларини тўплаш билан боғлиқ ҳолат эканлиги ва бу ўша пайтга тегишли эски хужжатлигини эслатиб ўтмоқчимиз.\nАна шу масъулиятли вазиятда биргина Сурхондарё вилоятидан икки мингдан ортиқ партия аъзолари танланиб, улар яна бир неча бор партия ташкилотларида сараланган ва бугунга келиб муносиблар номзод сифатида кўрсатилган.\nАслида юқоридаги каби саралашдан ўтолмаганлар партия имиджига салбий таъсир қилишга уринаётганлардир. Уларга мамлакатимизда янги қабул қилинган Сайлов кодексининг 7 боби 37-моддасига асосан номзодлар кўрсатиш ҳуқуқи фақатгина сиёсий партияларга берилганлигини эслатиб ўтмоқчимиз.\n“Адолат” СДП Сурхондарё вилояти Кенгаши раиси ўринбосари


“REGISTON” ўқув маркази билан янги тарих яратинг\n08:23 / 09.01.2017\nСамарқанд шаҳрига борган ҳар бир инсон Регистон майдонига бориб, дунёга машҳур мадрасаларни кўришга шошилади. Мадрасаларни айланиш чоғида ҳайрат билан бундай улуғ даргоҳда устозлик қилган ва таҳсил олган минглаб буюк инсонлар ҳақида маълумотларни олиб, уларга ҳавас қилишади. Шундай улуғ жой номига монанд Тошкент шаҳрида фаолият олиб бораётган «Registon» ўқув маркази ҳаёти ва унинг қисқа бўлса-да, лекин шиддатли тарихи қандай бўлганлиги, унинг шундай буюк номга муносиб бўлиш учун қилаётган ишлари ҳақида сўзлаб бериш бугунги мавзу доирамизга киради.\nРеспубликамизда жуда кўп ажойиб ўқув марказлари фаолият олиб бораётганини ҳисобга олсак, ҳар бир ўқув марказининг ўқувчилари ўша муассасанинг тарихини яратишади. Сиз ҳам бизнинг тарихимизда қолишни хоҳласангиз, диққат қилинг, асосий мавзуга ўтамиз.\nСизнинг ҳаётингизни танлов ўзгартиради. Шундай экан, биринчи навбатда мақсадингизни аниқланг ва ҳаракатни бошланг! Ўзини англай бошлаган ёш инсонда қайси олий ўқув юртини танлаш муаммоси туради. Қайси касбни эгалласам, орзумдагидек ҳаётга эришаман? Бу ва шунга ўхшаш саволлар ҳар бир инсонни ёшлигида ўйлантирган ва ўйлантириб келмоқда.\nҚизиқишларингиз натижасида касбни осонгина танлаб олдингиз. Навбатдаги вазифа эса анчагина қийин, ўша касб эгаси бўлиш учун билим берадиган олий ўқув юртига кириш ва ўқиш ҳисобланади. Олий ўқув юртига кириш фақатгина кучли тайёргарликдан ўтганларгагина насиб қилади. Шунчаки тайёрланиш вақтни беҳуда ўтказишга тенгдир. Вақтнинг қадрини билган машҳур инсонларга устозлик қилган жой номи билан аталадиган ўқув марказига сизни таклиф этамиз. Ишонч билан айтишимиз мумкинки, «Registon» ўқув марказида ўқиш сизнинг ҳаётий тарихингизга янги бир саҳифани қўшади.\n«Registon» ўқув марказида абитуриентлар қуйидаги фанлардан кафолатли тайёргарлик кўришлари мумкин:\n• Она тили ва адабиёт\n• Математика ва информатика\n• Она тили ваадабиёт\n• Она тили ваадабиёт / инглиз тили\nҲар бир фан ҳафтада 3 марта, 2 соатдан бўлади.\nОйлик тест натижаларига кўра:\n1 – ўрин соҳиби - 100% бепул\n2 – ўрин соҳиби - 50% бепул\n3 – ўрин соҳиби - 30% бепул\n«Registon» ўқув марказида таълим олишни танлаган ўқувчиларнинг имтиёзлари:\n• Энг янги мактаб дарсликлари бепул берилади;\n• 1 август тест синовлари учун махсус психологик дастур асосида тайёргарлик;\n• Ҳар ойнинг охирида ДТМ андозасида мукаммал тест синовлари;\n• Дам олиш кунларисиз узлуксиз ўқув машғулотлари;\n• 8 — 10 кишилик кичик гуруҳлардаги сифатли таълим;\n• ДТМ тестларининг тузилиши ва уларни ечишда эътиборга олиш лозим бўлган жиҳатлар ҳақида қимматли маълумотлар;\n«Registon» ўқув маркази фаолияти:\n• Абитуриентлар учун махсус психологик тренинглар\nЎқув марказида махсус дастур асосида психологик тренинглар ўтказилади. Кўп йиллик тажрибадан келиб чиқиб, бу амалиётнинг жуда зарур эканлигига амин бўлганмиз. Сабаби абитуриентлар узоқ ва қийинчилик билан олган билимларини 1 август синовларида 3 соат ичида тўла кўрсата олишлари шарт. Йиллаб тайёрланган абитуриентлар асосий синов кунида ҳаяжонини босолмасдан, олган билимларини намойиш қила олмаса, уларнинг ёнида жавобгарликни ўқув маркази ҳам елкасига олади. Шундай ҳолатларни олдини олиш мақсадида ҳар ойда икки ёки уч марта психологик тренинглар ўтказиб турилади. Унда имтиҳоннинг энг майда деталларигача кўриб чиқилади. Бундан ташқари абитуриентларда қатъият, ўзига ишонч, мақсад учун курашиш кўникмалари ҳам шакллантириб борилади.\n• Фаннинг ҳақиқий мутахассислари бўлган устозлар жамоаси\n«Registon» ўқув маркази устозлари ҳар бир абитуриентнинг характер хусусиятларига қараб баҳо берадиган, уларнинг қизиқишлари нуқтасини топиб, шунга биноан фанни ўзлаштиришлари учун йўл кўрсата оладиган даражада тажрибага эгадирлар. Қобилиятлари турлича бўлган абитуриентлардан фанни ўзлаштиришда бир хилда юқори натижаларни кўрсатиб келаётган устозлар жамоаси ўқув марказининг ҳар йилги ютуқларининг гарови ҳисобланади.\n• Ўқув марказ ютуқлари рақамларда\n2015-2016 ўқув йилида «Registon» ўқув марказида мукаммал тайёргарликдан ўтган абитуриентларнинг кўпчилиги олий ўқув юртларига юқори баллар билан ўқишга қабул қилиндилар. Жумладан:\n• Барча шароитлар мавжуд дарс хоналари\nАбитуриентлар учун яратиб берилган шароитлар фанни мукаммал ўзлаштиришга ёрдам беради. «Registon» ўқув маркази абитуриентлар таълим олиши учун мана бундай ажойиб ўқув хоналарни тақдим этади:\n• Дарслар қандай назорат қилинади?\n«Registon» ўқув марказидаги шинам дарс хоналарининг барчаси кузатув камералари билан жиҳозланган ва дарс жараёни ўқув маркази менежерлари томонидан назорат қилинади. Бетоблиги сабаб дарсга қатнаша олмаган абитуриентларга қолдирилган дарсни ўзлаштиришлари учун кузатув камералари тамонидан ёзиб олинган жонли дарс жараёни видеоси тақдим этилади. Ота-оналар ҳам фарзандларининг ўқув жараёнларида қандай қатнашаётганлигини бевосита кузатишлари мумкин.\n• Ота-оналар фарзандларининг билим даражаси ўсиши ҳақида хабардор қилинади\nЎқув марказида ташкил этиладиган ойлик тест имтиҳонлари натижалари registonstudy.uz сайтида эълон қилинади. Ота-оналар фарзандларининг натижаларини сайт ёки тест ташкилотчиларининг махсус смс хабарномалари орқали билишлари мумкин. Шунингдек, ўқув маркази ўқувчилари хоҳлаган вақтда ўз илм даражаларини билиш учун тест топширишлари мумкин. Бунинг учун махсус тест бўлимига ариза топширишнинг ўзи кифоя.\n«Registon» ўқув маркази абитуриентларни синов асосида ўз жамоасига қабул қилади. www. registonstudy.uz сайти орқали рўйхатдан ўтинг ва биз билан боғланинг!\n«Registon» нодавлат таълим маркази\nМанзил: Тошкент шаҳар, Учтепа тумани, Лутфий кўчаси, 65А-уй\nМўлжал: “Фарҳод” бозори, «Ўзбегим таомлари»\nТелефон: (+998-93) 536-27-00, (+998-90) 952-27-00\nМанзил: Тошкент шаҳар, Чилонзор тумани, Кичик халқа йўли кўчаси, 6/1-уй\nМўлжал: “Турон банк”, “Чилонзор” метро бекати\nТелефон: (+998-94) 602-33-44, (+998-90) 356-20-04\nабитуриент ўқув маркази Registon\n"Sapid Education" бепул ўқиш имкониятини тақдим этади!!!


Жаҳон ва Европа чемпиони Миржалол Қосимов 51 ёшда. «Ўзбек Марадонаси»нинг фаолиятига назар - Daryo\n22:51, 17.09.2021 58907\nИсталган мамлакатда миллат афсонаси даражасигача чиққан футболчилар бўлади. Бундай тоифадаги футболчилар қаторида Пеле (Бразилия), Диего Марадона (Аргентина), Ёхан Кройф (Нидерландия), Мишель Платини (Франция), Криштиану Роналду (Португалия), Лионель Месси каби номларни келтириш мумкин. Ўзбекистонда эса бу ном Миржалол Қосимов номи билан боғлиқдир. Ўзбек футбол қироли ва «ўзбек Марадонаси» деб ном берилган Миржалол Қосимов бугун, 17 сентябрь куни 51 ёшни қарши олди. Шу муносабат билан «Дарё» ўзбек футболининг яқин ўтмишидаги энг ёрқин юлдузи ҳақида ҳикоя қилади.\nФутболдаги илк қадамлар ва ғалабалар\nҚосимов 10 ёшидан бошлаб футбол билан шуғулланишни бошлаган. Қосимовнинг отаси уни Чиғатойдаги футбол мактабига олиб боради. У ерда уни илк мураббийи Юрий Госпадарчук қабул қилиб олади. Қосимовнинг ўзи футболга кириб келиши ҳақида шундай дейди:\n«Ҳар бир болакайга ўхшаб маҳаллада оёқяланг, бир футболкада тўп тепиб юрганмиз. Айнан ўша пайтдаёқ футболга қизиқиш пайдо бўлган. Ўша пайтда юртимизда фақат «Пахтакор» жамоаси бор эди. Барчамиз бирдек ушбу жамоага мухлислик қилардик. Ҳар бир болакай ёшлигида айнан «Пахтакор» либосида футбол ўйнашни орзу қилган. Футболга қизиқишим ва муҳаббатимни пайқаган отам 10 ёшимда, аниқроғи, 1980 йили 5 январь куни Қорақамишдаги Чиғатой футбол мактабига олиб борганлар. Айнан ўша кундан футболдаги илк қадамим бошланган», – деганди Қосимов «Championat.asia» сайтига берган интервьюсида.\nҚосимов ёшлик йилларидаёқ майдондаги ҳаракатлари билан бошқалардан ажралиб турган ва етакчиликни ўз қўлига олишдан чўчимаган. Шу тариқа у 14 ёшида собиқ иттифоқ ўсмирлар терма жамоасига чақирилади. 1985–1986 йилларда Москва олий футбол академиясида таҳсил олади. 1986 йилда 16 ёшлилар ўртасида Жаҳон, 1987 йилда эса 18 ёшлилар ўртасида Европа чемпионатида ғолиб чиқади. Шу тариқа ёш Қосимов футбол жамоатчилигига ўзини танитиб қўяди.\n17 ёшга тўлганида «Пахтакор» сафида дебют қилиб, болаликдаги орзусини амалга оширган Қосимов фаолияти давомида пойтахт клубидан ташқари «Алания», «Динамо Минск», «Крилья Советов, «Аш-Шабоб» ва «Машъал» каби клубларда тўп суради. Ушбу рўйхатда Қосимов учун «Пахтакор» ва «Алания» клублари анча қадрдон саналади. «Пахтакор» сафида катта футболга кириб келган бўлса, «Алания»да унинг легионер сифатидаги энг яхши йиллари ўтган.\n1994 йилда Қосимов «Алания»га йўл олади. Қосимовнинг сўзларига кўра, Владикавказ клуби ўшанда трансфер учун «Пахтакор»га 150 минг АҚШ доллар тўлаган.\n«Аниқ эсимда. Таклиф келган пайтда «Пахтакор» билан шартномам муддати тугаган бўлганди. Аммо клубнинг ўша пайтдаги молиявий ҳолати ёмонлашгани туфайли, янги шартномага имзо чекканман ва «Алания» трансферимни 150 минг АҚШ долларига сотиб олишга мажбур бўлганди. Ўшанда «Пахтакор»да футболчилар 6 ойлаб маош ҳам олмаганмиз. Бу беркитадиган нарса эмас. Шунингдек, бу гапларни мақтаниш учун ҳам айтмаяпман. Шунчаки ўша пайтдаги ҳолат ва шароитдан келиб чиқиб жамоага сал бўлса-да, нафим тегишини истаганман. Агарда ҳозирги кунга таққослайдиган бўлсак, ўша пайтдаги 150 минг АҚШ доллари 1,5–2 миллион доллар бўлиши мумкин. Чунки ўша пайтда 1–2 хонали уйлар, менимча, 500–700 доллар турарди. Ундан ташқари «Пахтакор»га икки комплект тўлиқ янги ўйин либосларини олиб келганман».\nҚосимов Россия клубида том маънода ўзининг нималарга қодирлигини намойиш этади. Мухлис ва мутахассислар унинг майдонни кўра олиш қобилияти, заргарона узатмалари ва ақл бовар қилмас даражада аниқ ҳамда нафис тарзда амалга ошириладиган жарима зарбаларидан ҳайратга тушарди. Шунингдек, Қосимовнинг бурчак зарбалари ҳам у ўйнаган жамоаларнинг асосий устунликларидан бири бўлган\nҚосимов «Алания» билан биргаликда 1995 йилда Россия чемпиони бўлади, 1996 йилда эса биринчиликнинг кумуш медалига эга чиқади. 1995 йилда жамоа «Ливерпуль» билан баҳс юритади, учрашувда Қосимов жарима зарбасидан тўп киритиб, УЕФА таснифидаги мусобақаларда гол урган биринчи ўзбекистонлик футболчига айланади.\nШундан сўнг у яна қисқа муддатдан (1997-1999 йилларда) «Пахтакор» ва «Алания» сафида ҳаракат қилади. 2000 йилда эса Россиянинг бошқа бир клуби «Крилья Советов»га ўтади, бироқ у ерда кўп ушланиб қолмайди ва бир йилдан сўнг БААнинг «Аш-Шабоб»ига ўтади. «Аш-Шабоб»даги саргузаштлар ҳам узоққа чўзилмайди. Қосимов кейинчалик араб жамоасидан кетишига жамоада ўзини бахтли ҳис қилмагани сабаб бўлганини айтганди.\nШундан кейин у яна бир мавсумдан «Пахтакор» ва «Алания»да ҳаракат қилиб, 2005 йилга келиб, Муборакнинг «Машъал» клубида бутсиларини михга илади.\nГарчи Қосимов жамоаларини тез-тез алмаштириб турган бўлса ҳам, у ҳақли равишда «Пахтакор» ва «Алания» афсонаси ҳисобланади. Айнан мана шу клублар сафида у мавсум тўпурари, мавсумнинг энг яхши футболчиси каби совринларни қўлга киритган.\nТерма жамоадаги фаолият\nМиржалол Қосимовнинг Ўзбекистон терма жамоасидаги фаолияти 1992–2005 йилларга тўғри келади. Мана шу йилларда Қосимов терма жамоанинг ҳақиқий етакчиси бўлган ва жамоадошларини ўз ортидан эргаштира олган. Катта ва ўрта ёшдаги исталган футбол мухлисидан терма жамоа ҳамда Миржалол Қосимов ҳақида сўралса, улар Япониянинг Хиросима шаҳрида бўлиб ўтган Осиё ўйинларини ёдга олади. Ҳақиқатан ҳам терма жамоа тарихидаги ягона ғалабанинг қўлга киритилишида Қосимовнинг ҳиссасини сўз билан таърифлаш шунчаки имконсиз. У марказдан туриб, жамоа ўйинини бошқаришдан ташқари, гуруҳ босқичининг ҳар учала ўйинда (Саудия Арабистони, Малайзия ва Таиландга қарши) гол уради. Кейинги йилларда ҳам Қосимов терма жамоанинг асосий лидери сифатида ҳаракат қилиб келган. Қосимов уч бор терма жамоа билан (1998, 2002 ва 2006 йилги) Жаҳон чемпионатига боришга уриниб кўрган, бироқ ҳар сафар муваффақиятсизликка учраган.\n2005 йилда, 35 ёшида терма жамоадаги фаолиятини якунлаган Қосимов «оқ бўрилар» сафида 67 та ўйинда майдонга тушиб, 31 марта рақиб дарвозасини ишғол қилган. Ўзбекистон терма жамоасида ҳаракат қилган ва қилаётган футболчиларга тўлиқ ҳурматни сақлаган ҳолда айтиш мумкинки, миллий жамоада Қосимов даражасидаги ўйинчи бўлмаган.\nМуборак клубида катта спорт билан хайрлашган Қосимов клубнинг ўзида мураббийлик фаолиятини бошлаб юборади. 2006 йилда эса Ўзбекистон миллий ва олимпия терма жамоасида Рауф Инилеевга ёрдамчи этиб тайинланади. Бунда унинг кўп йиллар давомида терма жамоага сардорлик қилгани ва келажакда етук мураббий бўлиб етишиши ҳам ҳисобга олинганди. 2007 йилга келиб, Қосимов ёш «Қурувчи»га (ҳозирги «Бунёдкор») бош мураббий бўлади, 2008 йилда эса жамоа Қосимов қўл остида мамлакат чемпионлигини қўлга киритади. Бунгача Тошкентнинг бошқа бир клуби «Пахтакор» кетма-кет етти мавсумдан бери чемпион бўлиб келаётганди. Шунингдек, ўша йили Қосимов жамоаси Осиё Чемпионлар Лигасидаги дебют мавсумида ярим финалга қадар етиб бориб, кўпчиликнинг эътирофига сазовор бўлади.\n2008 йилнинг сентябрь ойида Қосимовга Ўзбекистон терма жамоасига устозлик қилиш юкланади. У саралаш босқичида бир нечта ўйинларда муваффақиятсизликка учраган Инилеевнинг ўрнини эгаллайди. 2010 йилги Жаҳон Чемпионатига чиқиш вазифаси уддаланмагач, у 2010 йилда термадан бўшатилади.\n2012 йилнинг сентябрь ойига келиб, Қосимов яна термага қайтарилади. Унинг қайтишига Тошкентда Эрондан қабул қилинган мағлубият сабаб бўлади. Шу тариқа Қосимов бир вақтнинг ўзида ҳам терма жамоа, ҳам «Бунёдкор»ни бошқаради. Бироқ 2014 йилги Жаҳон чемпионати йўлланмаси ҳам қўлдан чиқарилади. Гуруҳда Эрон ва Жанубий Кореядан кейин 3-ўринни эгаллаган терма жамоа 2013 йилнинг сентябрида ўтиш ўйинида Тошкентда Иордания терма жамоасига пенальтилар серияси бўйича имкониятни бой бериб қўяди. Гарчи ўша ўйиндан кейиноқ истеъфо сўраган бўлса-да, Қосимов 2015 йилга келибгина ўз лавозимидан озод этилади.\nТан олиш лозим, Қосимов ҳар сафар терма жамоани қийин вазиятларда ўз қўлига олган. Унинг қўлига «тишланган нон» тақдим этилган. Биринчи сафар Инилеевнинг кемтикларини тўлдиришга мажбур бўлади, келаси сафар эса Вадим Абрамовнинг ишини давом эттириши керак эди. Ҳар икки вазиятда ҳам жамоани ўзи шакллантирмайди ва шошилинч тарзда бошқарувни қўлига олади. Қосимовнинг (мураббий сифатидаги) терма жамоадаги умумий статистикаси қуйидагича бўлган: 54 ўйин, 22 ғалаба, 15 дуранг, 17 мағлубият.\nАммо ушбу вақт оралиғида Қосимовни «Бунёдкор» билан ижобий натижаларга эришган дейиш мумкин. Бунга «Бунёдкор»нинг 2010, 2011 ва 2013 йилларда Ўзбекистон чемпиони бўлгани ҳам мисол бўла олади. «Бунёдкор»дан ҳам, термадан ҳам кетган Қосимов 2015–2017 йиллар оралиғида ишсиз ҳам юрган. 2017 йилда 3 марта «Бунёдкор»га бош мураббий бўлади, бироқ бир йилдан сўнг жамоа билан ҳамкорликни тўхтатади.\n2019 йилдан эса «ОКМК» клубига устозлик қилмоқда. Ортда қолдирган йиллар Қосимовни анча тажрибали қилди ва у эндиликда футбол соҳасида ўз фалсафасига эга. Олмалиқ клубининг ўзбек футболи афсонаси қўл остида Суперлигада (18-турдан кейин 32 очко билан («Пахтакор» – 48 очко ва «Сўғдиёна» – 34 дан кейин) 3-ўринда бораётгани ҳам бунга далил бўлиши мумкин.\nМуаллиф: Билол Эркин\nШацких, Гейнрих, Шомуродов ва бошқалар. Ўзбекистон терма жамоаси тарихидаги энг яхши тўпурарлар\nҚосимов, Бабаян, Купер ва бошқалар. 30 йил ичида Ўзбекистон терма жамоасини кимлар бошқарган?\n«Ўзбек Марадонаси»дан ҳақиқий ватанпарваргача: Ўзбекистон миллий терма жамоаси сардорлари ҳақида\nСодиқлик ҳақида гап бўлиши мумкин эмас. «Пахтакор»да ҳам, «Бунёдкор» сафида ҳам ўйнаган футболчилар\nРивалдо, Вильянуэва, Черан ва бошқалар. Ўзбекистон чемпионати тарихидаги энг яхши легионерлар\nЙўқотилган «олтинбошлар»: ўзбек футболининг эрта сўнган юлдузлари ҳақида\n23:38, 19.10.2021 58817\n21:50, 17.10.2021 67542\n02:02, 29.09.2021 49483\n06:21 Бугун 3331\n02:05 Бугун 12421\n00:46 Бугун 11853\n23:55, 20.10.2021 8855\n22:19, 19.10.2021 54785\n18:32, 19.10.2021 51746\n09:23, 20.10.2021 49356


Ўзбек демократик мухолифати бирлашадими? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\nЎзбек демократик мухолифати бирлашадими?\n“Одам Ота ва Мома Ҳаво яратилибдики, тарқоқлик ва бирлашиш муаммоси бор”, деб ёзади “Бирлик” лидери Абдураҳим Пўлат “Марказий Осиё Бирлиги: аввалги ғоя, янги фикрлар” номли мақоласида (“Ҳаракат” журнали, № 2 (65), 2007). Ўзбек мухолифати учун ҳам бирлашиш муаммоси доимий “бош оғриғига айланган.\n1988 йилнинг охирида тузилган ўзбек демократик мухолифатнинг тўнғич ташкилоти - “Бирлик” халқ ҳаракати Ёзувчилар Уюшмасининг котиби Салой Мадаминнинг ташаббуси билан 1989 йил 8 октябрда иккига бўлинди. Уни бирлаштириш учун ўша ойнинг 29 октябридаёқ ташкилотнинг Марказий Кенгаши йиғилиши, 11 ноябрда Қурултойи ўтказилди. Аммо, бирлашиш қоғозда бўлди, амалда бўлмади.\n1992 йилнинг биринчи ярмида мухолифатни “Демократик Форум” номи остида бирлашишга уриниш бўлди, Салой Мадамин ўз газетасида собиқ Бош вазир, мухолифатга қўшилиш истагида бўлган Шукрулло Мирсаидни ҳақоратловчи мақола чиқариб, мавжуд режимга қарши бўлган кучларнинг ўша муҳим пайтда бирлашиш ғоясини Ислом Каримовнинг топшириғи билан йўққа чиқарди.\nШундай бўлса ҳам бирлашиш учун ҳаракатлар тўхтамади.\n1995 йили “Эрк” раиси Салой Мадамин, собиқ Бош вазир Шукрулло Мирсаид, “Бирлик” раиси Абдураҳим Пўлат мухолифатни бирлаштириш шартномасини имзоладилар. 12 соат ҳам ўтмасдан “Эрк” раиси ҳали “қуримаган” имзосини қайтариб олди. Бирлашиш яна бўлмади.\nЎшандан бери мухолифатнинг бирлаштириш масаласи вақти-вақти билан кўтарилади, аммо амалга ошмай кун тартибидан тушиб қолаверади. Мана охирги йилларнинг баъзи мисоллари.\n2006 йил 7 апрелда қашқадарёлик мухолифат-чилар 2007 йил охирида бўладиган президент сайлови арафасида мухолифатни бирлашишга, сайловда умумий нозод билан қатнашишга чақирдилар. “Эрк” партияси фракцияларидан бирининг раиси Самад Мурод, “Бирлик” Партияси раисининг ўринбосари Дайнов Ташанов бу хусусда баёнотлар ҳам тарқатдилар. (қаранг: “Ҳаракат” журнали, № 2(59), 2006). Бироқ, “Эрк”нинг бошқа фракцияси раҳбарлари (Салой Мадамин ва Отаназар Ориф) бу чақириқларни рад этдилар.\nЎша 2006 йилнинг кузида “Бирлик” Партияси раисининг ўринбосари Исмоил Дадажон мухолифатни бирлаштириш учун “бел боғлади”. Яна Салой Мадаминдан рад жавоби келди.\nХўш, шу шароитда нима қилиш керак эди? Мухолифатни бирлаштириш ғоясидан воз кечиш керакмиди?\nЙўқ, бу ғоядан ҳеч қачон воз кечиш мумкин эмас. Ақли расо сиёсатчилар аввалги бефойда чақириқларни такрорлайвермасликлари ва аввалги чақириқларнинг натижасиз қолганидан тўғри хулоса чиқариб, барибир олға кетишга уринишлари лозим эди. Ана шунда ўзбек демократлари етукликларини намойиш қилган бўлардилар, ва балки, бирон натижаларга эришардилар.\nҲозирча эса, воқеалар қуйидагича давом этмоқда.\nЯқинда ёзувчи Холдор Вулқон “Ягона тўғри йўл – Муроса” чақириғини эълон қилди. Бу чақириқ Абдураҳим Пўлатнинг қисқача таҳлили билан “Ҳаракат” сайтида эълон қилинди. Бир оздан кейин “Бирлик” лидери бу хусусда алоҳида баёнот тарқатди. Улар билан танишинг.\nЯгона тўғри йўл – Муроса\nОллоҳ Оламни ибрат учун яратди. Ибратни бизларга муаллим қилди. Сўзларимиз асосли бўлиши учун шарқ шеъриятининг қуёши, бобомиз Алишер Навоийнинг бир байт ғазалини келтирамиз.\nҲазрати Навоий: Хазон сипоҳиға, яъни куз лашкарига ҳеч нарса монеълик - қаршилик қилолмайди. Бу боғ томиға, яъни, боғингнинг деворларига игналардан тикан қилиб тўссангда, куз боғингга кириб боради ва боғингни сарғайтириб хазон қилаверади - дея инсон боласи минг уринсада умр кузини тўса олмаслигини, аксинча бир кун албатта умр кузи унинг гуллаб яшнаётган умр боғини сарғайтиришга ишора қилади.\nДарҳақиқат, боғлардаги, хиёбонлардаги дарахтлар ҳар йили баҳорда куртак чиқариб, ёзда яшнаб, кузда хазонларини тўкиб ғариб кўриниш касб этаверади. Улар гўё “Эй инсон боласи, ғофил бўлма, сен ҳам бир пайтлар куртак эдинг бугун яшнаяпсан, ҳадемай куз келади, огоҳ бўл!” деяётгандай бу ибратли ишоратни улар то ўзлари қуриб, кесилиб кетгунларига қадар ҳар йили такрорлайверадилар.\nБиз эса ибратланмаймиз. Ҳар куни тонг отиб, қуёш чиқиб сўнг тиккага келиб кеч киргач мағрибга ботар экан: “Эй, одамзод, ёшлигинг тонг эди, хозир кундуз, ҳадемай кеч кириб борлиқни зулмат қоплайди, огоҳ бўл! Тонги қуёш каби балқдинг, энди ғарбга ботишинг бор”, дейди.\nБиз эса бу сўзсиз, ҳар куни такрорлангувчи ибратли ишоратларга этибор бермаймиз, Ибратланмаймиз. Энди ибрат кўзи билан яшнаётган Америкага, Европага, Хитой ва Японияга, сўнг қурол кўтариб ўз юртини ўзлари вайрон қилган одамлар юрти Афғонистонга, Ироққа, Чеченистонга, Тоғли Қорабоғ, Косовага, Дарфурга ва бугунги Жўржистон, Абхазия ва Осетияга қарайлик. Ибратланайлик. Ховлиқмайлик, шошил-майлик. Ўпкани босиб ўйлаб қадам босайлик!\nИлжайгани билан ичида ит ўлиб ётган ғайрий давлатларнинг ноғорасига ўйнаб ўзи шундоқ ҳам иқтисодиёти хаста Ватанимизни қурол бозорига айлантириб, ер остки ва устки бойликларимизни ебтўймас Монстрларга ҳомталаш қилмайлик. Токи бизнинг Халқимиз ҳам яғир елкасига Калашников автоматини осиб хўкизда омоч билан ер ҳайдаб кўкнори экиб ертўлада яшаб юрмасин! Жирканч бургаларга аччиқ қилиб кўрпага ўт қўймайлик! Бурга ва битлардан қутилишнинг зарарсиз йўлларини ахтариб топайлик.\nМинг йиллардан бери яшаб келаётган, тарих ғалвирларида қолган йирик бебаҳо дурдоналар - Ота-буваларимиз ҳикматларига амал қилайлик. Барча замонларда инсонлар учун фақат фойда келтирган, синовлардан ўтган Муросаи мадора йўлини тутайлик. Муроса тарафдорларини қўрқоқ-ликда айблашга шошилмайлик. Негаки, сиздаги жасорат бизда ҳам бор. Сиз ёмон кўрган манфур режимлардан, жирканч тузумлардан биз ҳам сиздан кўра минг чандон кучлироқ нафратланамиз.\nЯхшилаб эътибор беринг. Ғарб ва Европа давлатлари шунча қудратли силоҳларга эга бўлсада, ҳеч қачон ўз юртида уруш қилмайдилар. Фақат ташқарида уришадилар.\nБу нарсани хаёлига ҳам келтиролмайдиганлар эса Ўз уйида Ўз Ватандошлари билан саваш қиладилар. Энг даҳшатлиси, ўша ёвуз мақсадли ғайрий давлатларнинг текноложларини истефода қилароқ, ўшалар тутқазган қуроллар билан Ўз юртларида бир-бирларини ўлдирадилар, қирадилар, Ўз уйларини ўзлари вайрон қиладилар! Бу қандай ахмоқлик?! Бу худди туғишган ака-укаларни бир-бирига гиж-гижлаб, қўлига пичоқ бериб: “ Ҳа, сўй бир-бирингни! Ўлдир!” деса ака-ука бир бирини чавқлаётганига ўхшамайдими?!\nҲа, биз бугун Жўржистон, Осетия ва Обхозия ўртасида аланга олаётган урушдан ўзимизга фойдали хулоса чиқариб олишимиз, ва эрта-кеч биз ҳам ўшаларга ўхшаб қонли саҳналарда Манфаатдор “Муаллифлар” ёзган сценарийларини ижро этувчи телба “Актёрлар”га айланиб қолмаслик учун ҳаракат ясамоғимиз даркор. Ҳар икки сўзнинг бирида Яратганнинг исми сифотини зикр қилиб чиқишлар қилингувчи сайтларда бир-биримизни эшитса эшаклар энгак ташлаб, тингласа тўнғизлар ҳам туллаб кетгувчи жирканч, уят гаплар билан ҳақоратлашларни бас қилиб, жиддийроқ бўлиб, бошқа ақлли, фаросатли халқлар каби биз ҳам бир-биримизни асраб-авайлайлик, ҳурмат қилайлик! Ватанимиз, Халқимиз озодлиги йўлида ўртадаги гина-кудуратларни унитиб, бир-биримизни кечирайлик! Ватан ва Халқ учун бўлмаса Жаноби ХАҚ учун кечирайлик! Зеро ОЛЛОХ АЗЗА ва ЖАЛЛА кечиримлиларни кечиради, гуноҳларини мағфират қилади.\nНега энди мени фалончи кечириши керак? Ким бўлиб қолибди у? - дея Иблис алайхуллаъна каби кибрланишни бас қилиб ҳаводан сал пастроққа тушайлик. Эл назаридан қолдиргувчи КИБРимизни ўлдирайлик! Чунки назардан қолган одамнинг иши минг уринсин, юришмайди ва у охири хору зорликда оламдан ўтади. Кибр назардан қолдиради камтаринлик эса одамни назаркарда қилади. Бу гаплар менинг гапларим эмас, Ота-буваларимизнинг ҳикматли гапларидир.\nШу ўринда бир ибратли ривоятга диққатингизни тортмоқчиман. Тақвою тоат-ибодат, зикру сано билан Ҳаққа яқинлашиб Маломатия мақоматига кўтарилган бир буюк сўфий авлиё хожатхонада йиғлайверибди. Шогирдлари ҳайрон бўлиб хожатхонага қулоқ тутсалар авлиё ҳожатхонадаги нажосатга гап қотаётган экан. Авлиё нажосатга: Эй нажосат, сен нақадар бахтлисан! Нақадар бахтлисана! Сен буғдой эдинг, гурунч эдинг. Оллоҳ сенга таом бўлишни буюрди, сен таом бўлдинг. Оллоҳнинг буюрганини адо этдинг. Бандалар сени еб таомландилар. Менчи, мен?! Оллоҳнинг буюрганларини У ўзи хоҳлаганидай адо этдимми?! Нажосат, мен сенчалик ҳам бўла олмадим! Мен сендан ҳам харобман! – дея сўзлаб йиғлаётган экан.\nҚиссадан ҳисса. Файласуф олим бўлиб довруғимиз оламни тутган бўлса ҳам, дунёни ағдар-тўнтар, тити-пити, астар-пахта, бити-сирка қилиб ташлашга қодир жигарранг мундирли саркарда бўлсак ҳам сал камтарроқ бўлайлик. Шундагина биз ҳурматга сазовар бўламиз ва шундагина биз тутган байроқ остига бошқалар ҳам сафланажак.\nШуни унутмайликки, уруш бошлаш жуда осон, лекин уни тўхтатиш қийин. Уруш шундай ялмоғиз мошинаки, уни ғилдирагига чўпак тиқиб тўхтатиб бўлмайди. Уни миллион-миллион бегуноҳ одамлар-нинг суякларидан баррикада ясаб ҳам тўхтатол-майсиз. Қарийиб 50 йилдан бери давом этаётган Фаластин-Исроил уруши ва 30 йилдан бери тўхта-маётган Афғон уруши менинг гапларимга далилдир.\nВатандошларим, биродарларим, оғайниларим! Чалғиманглар! Ўзбек мухолифатининг ягона тўғри йўли бу Донишманд Ота-буваларимиздан меърос МУРОСА йўлидир! Ахир, Тожикистонда Миллий яраш, Муроса амалга оширилдику.\nЎша буюк авлиёдан ўрнак олиб бугун бир-биримизни кечирсак, қалбан ва руҳан бирлашиб дунёнинг бирон жойида йиғилиб Миллий яраш бўйича мурожаат қабул қилиб уни имзолаб Шанхай ҳамкорлигидаги давлатлар саммитига йўлласак, бу иш амалга ошса хукумат билан Музокара столига ўтириб икки тамонлама шартномаларга қўл қўйган ҳолда биз хам Ватанга қайтсак бўлмайдими? Бўлади! Ўзбек мухолифатининг эса бундан бошқа яхши йўли қолмаган. Мавжуд бошқа йўллар эса, мухолифатни ҳам Халқимизни ҳам ҳалокатга олиб боради! Буни ҳеч қачон унутмаслик керак!\n12 август, 2008 йил\nАбдураҳим Пўлат: Сафдошимиз Холдор Вулқон бу лавҳадаги фикрларини яқинда “Ҳаракат” сайти ва журналида эълон қилинган “Ўзбек жамияти демократия учун курашга тайёр эмас, аммо “Бирлик” курашмоқда” номли мақоламда кўтарилган мавзулар устида мулоҳаза қилиб ёзди, деган фикрдан узоқман. Лекин муаллиф буни билиб қилдими, билмасданми, фарқи йўқ, мақоламнинг асосий ғояларидан бири устида бахс юритмоқда.\nМенга кўра, миллий жамиятларнинг ривожланиши йўлидаги асосий муаммолардан бири - миллий лидерлар ва лидерликка даъво қилувчиларда (дарҳол айтиб қўяй, бундай даъвони айб ҳисобламайман) миллат, жамият манфаатларини ўз манфаатлари учун қурбон қилмаслик маъсулиятининг етарсизлиги. Ва бундан ҳам муҳими, лидерларни маъсулиятли қилиш учун маъсулиятга фақат маънавий ёки аҳлоқий эмас, мажбурият категорияси сифатида қараш лозимлигини урғуладим. Айнан маъсулиятсизлар ҳамма нарсадан ютқазадиган жамият яратиш самарали йўл эканлигини, бугунги ривожланган жамиятларда айнан шундай қилинганини ёздим.\nАвтомобиллар бор экан, аварияларни бутунлай йўқ қилиб, талафотлардан қутулиб бўлмагани каби, одамлар бор экан, миллат ва жамият манфаатларини ўз манфаатлари учун қурбон қиладиганларни тугатиб бўлмайди. Аммо, автомобиль ҳайдовчиларини турли жазо усуллари билан маъсулиятли бўлишга, ва натижада, талафотларни минималлаштиришга эришаётган эканмиз, лидерларни ҳам турли жазолар таҳдиди остида маъсулиятлироқ бўлишга зўрлашдан бошқа йўл йўқ.\nХолдор Вулқон эса ҳамма муаммоларга фақат маънавий-аҳлоқий нуқтаи назардан қарашни давом эттирмоқда. У катта манфаатлар тўқнашганда маънавий-аҳлоқий нормлар ишламай қолаётганини, масалан, бош 53-54-чи Салой Мадамин иккита квартираю бир депутатлик мандати олиш учун миллий ҳараатга хоинлик қилганини жуда яхши билади, аммо, барибир одамларнинг виждонига мурожаат қилиб, шу нормаларни ишлатишга уринади. Ваҳоланки, бунинг фойдасиз эканлигини тарих исботлаб бўлди.\nНима бўлганда ҳам, тан олиш керак, Холдор Вулқон каби фикрловчи одамлар жамиятимизда кўп. Шундан келиб чиқиб ва плюрализм принципларига содиқ қолган ҳолда, Холдор Вулқоннинг бу ҳиссиёт билан ёзилган лавҳасини сайтга қўймоқдамиз.\nХолдор Вулқоннинг “муросаси” ҳам мен айтаётган\n“маъсулиятнинг” натижаси бўлсин\n(Ўзбек демократларига чақириқ)\n“Бирлик” фаоли, ёзувчи Холдор Вулқон сайтимизда 13 август куни эълон қилинган “Ягона тўғри йўл – Муроса” номли мақоласида ҳаммани Муросаи мадорага чақиради. “Халқимиз озодлиги йўлида ўртадаги гина-кудуратларни унитиб, бир-биримизни кечирайлик!” дея хитоб қилади.\nМен ўша чақириққа ёзган қисқа изоҳимда бундай чақириқ ва хитоблар амлада ишламаётгани, уларни ишлатиш учун ҳам инсонларда “масъулият” туйғуси бўлиши кераклигини, масъулиятга фақатгина аҳлоқий-маънавий эмас, жамият олдидаги мажбурият категорияси сифатида қараш лозимлигини урғуладим.\nХуллас, Холдор бир нарсалар ёзди, мен бир нарсаларни урғуладим, шу билан иш битдими? Амалда бирон нарса озгина бўлса ҳам ўзгарадими? Ўйлайманки, яқин орада ҳеч нарса ўзгармайди, ҳамма нарса аввалгилари каби қоғозда қолиб кетааверади. Чунки, қайта-қайта ёзаётганимдек, жамиятимиз, хусусан, ўзбек демократлари, ўзгаришлар қиладиган кучга эга эмас.\nКелинг, шуни ҳисобга олиб туриб, яъни кучимас етишмаслигини ҳисобга олиб, кучимизга лойиқ ўзгаришлар қилишга йўллар излайлик. Буни қилолсакгина, ўзбек мухолифати жамиятдан кўра прогрессивроқ, демак, жамиятга лидерлик қилишни даъво этишга ҳаққи борлигини кўрсатган бўлади.\nАввал, менинг бундай ташаббус билан чиқишимга яна бир туртки бўлган АҚШдаги сиёсий бир воқеани айтиб бермоқчиман.\nМаълум бўлишича, АҚШда давом этаётган сай-ловолди кампанияси доирасида, демократларнинг президентликка номзоди Барак Обама ва аввалги номзод Хиллари Клинтоннинг командалари бир масалада муросага келишибди. Масала қуйидагича.\nПраймеризларда Барак Обама Хиллари Клинтон устидан ғалаба қозонди. Аммо, унинг ғалабаси мутлоқ эмасди. Яқинда бўладиган Демократик Партиянинг қурултойи/конгрессига праймеризда сайланган делегатларнинг 2144 нафари Барака Обама тарафдори, 1924 нафари эса Хиллари Клинтон тарафдори. Шундан келиб чиқиб, Хиллари Клинтон номзодлик учун курашини тўхтатганини эълон қилган ва ўз тарафдорларини Барака Обама учун овоз беришга чақирганди. Демак, демократларнинг конгрессида номзодликка номзод қилиб фақат Обама кўрсатилишига келишилганди.\nАммо, инсон барибир инсонда, Хиллари Клинтон ҳам. У тўғридан тўғри ўзи эмас, ўз командаси одамлари номидан қуйидаги мазмунда талаб қўйибди: “Шунча оавозга эга бўлган Хиллари Клинтоннинг номи партия конгрессида номзодликка номзод сифатида ҳам тилга олинмаслиги адолатсизлик бўлади. Унинг тарафдорларини катта қисми Барак Обамага сўзсиз овоз беришга тайёр. Аммо, тарафдорларнинг кичик бир қисми, яъни, ўлсак ҳам (АҚШ матбуотида айнан шундай ибора ишлатилган) Клинтонга овоз бермиз деган қисми конгрессда муаммолар, тўғрироғи, жанжаллар чиқариши мумкин. Бу эса, ноябрь ойида бўладиган умумий сайловлдарда ҳам Обамага қарши роль ўйнайди. Бунинг олдини олиш учун, партия конгрессида номзодликка номзод сифатида Хиллари Клинтон ҳам қатнашсин.”\nКўриниб турибдики, бу қадамлар Хиллари Клинтоннинг шахсий амбицияларини қисман бўлса ҳам қондириш учун қилинмоқда.\nХуллас, ҳозир маълум бўлишича, Клинтон ва Обаманинг командалари бу масалада комромиссга, муросага келишибди. Партия конгрессида Хиллари Клинтон ҳам номзодликка номзод қилиб кўрсатилади, унинг номи ҳам овозга қўйилади, аммо, унинг ўзи ҳамма тарафдорларини Обамага овоз беришга чақиради.\nЎлсак ҳам Клинтонга овоз берамиз деган оз сонли делагатлар эса, ўз амбицияларини қондириб, Клинтонга овоз берадилар, лекин Обама партиянинг расмий номзоди қилиб кўрсатилиши ҳозирданоқ маълум.\nБу кичкина мисолдан ҳам кўриниб турибдики, АҚШдек давлатда ҳам Хиллари Клинтондек сиёсий лидарларнинг энг камида амбиция шаклидаги ўз манфаатлари бор. Улар ўз манфаатларини қондириш учун ўз партиялари, қолаверса жамият ва мамлакт учун муаммолар чиқаришдан ҳам ўзларини тўла тия олмайдилар. Аммо, миллатдан тепки олиш қўрқуви остида, бошқа тараф билан муросага боришга, умумий мақсадга йўналтириган қадамлар қилишга мажбурлар. Мана шу – мен келтирган мисолдан чиқарилиши керак бўлган АСОСИЙ хулосадир.\nМен ҳозир ўзбек демократларига мурожаат қилмоқчиман.\nАзиз, дўстлар! Ўз-ўзимизни алдаш билан шуғулланмайлик. Андижон воқеаларидан кейин “Бирлик” Партияси оёққа туришга бошлади. Бошқа мухолиф гуруҳлар ҳозирча бундай қилишга қодир эмаслар. Шундай экан, миллат ва мамлакат манфаатлдарини ҳамма нарсадан юксак қўйган ҳар бир демократ бизни қўллаб-қувватлаши, менга қолса, бизнинг сафга қўшилиши керак.\n“Бирлик” Партияси ва шахсан менинг ўзим ҳамма билан муроса излаб, принципиал масалаларда умумий нуқтага келишга тайёрман, аммо, муросага келиш гина-кудуратларни унутишгина эмас, хатолардан тўғри хулосалар чиқариш, масъулиятни унутмаслик асосида бўлиш кераклигига ишонаман.\nКелинг, мухолифтни бирлаштирш масаласини шу шу таклифим нуқтаи назаридан муҳокама қилишни бошлайлик, бунинг натижаси демократик мухолифатнинг бирлашиши бўлсин.\n18 август 2008 йил\n“Бирлик” лидерининг бу чақириғи билан нима ўзгарадаи, дейдиган одамлар бўлиши эҳтимолдан ҳоли эмас. Тўғри, бу чақириқ ҳам аввалгилари каби ҳавода осилиб қолаверса нима бўлади? Ўз “мустақиллигини” йўқотмасликни асосий вазифа қилиб олган турли гуруҳларнинг лидерларига инсоф киради-да, ниҳоят улар ўз амбицияларини ҳатлаб ўтадиларми?\nАслида, Абдураҳим Пўлат аввалги чақириқ-лардан, улар фойдасиз бўлганидан хулоса чиқариб, бир оз бўлса ҳам олға кетмоқда. У ҳаммани умумий бир коалицияга эмас, “Бирлик”га чақирмоқда.\nБу чақириқнинг бошқалардан кичик, аммо моҳиятан муҳим фарқи бор. Бошқа кичик мухолиф гуруҳларнинг фаолларини “Бирлик” фаолиятига тортиш, келажакда уларнинг “Бирлик”га аъзо бўлишлари учун замин яратиш керак. Шундай қилинса, ўша кичик гуруҳларнинг амбицияли раҳбарлари “аскарсиз генерал” ҳолига тушадилар ва уларни бирлашишга чақиришга ҳожат ҳам қолмайди.


Главная > Янгиликлар > Ислом Каримов ҳотирасига бағишлаб\nИслом Каримов ҳотирасига бағишлаб\nБиринчи Президентимиз Ислом Каримов таваллудининг 80 йиллиги нишонланаётган шу кунларда юксак эҳтиромга сазовор бу тарихий шахс амалга оширган ишлар кўламини идрок этмоқ учун яқин ўтмишга назар ташлайлик.\nИслом Каримов, шубҳасиз, янги мустақил Ўзбекистон давлатини бунёд эта олган етакчи сифатида мамлакат тарихига кирди. Унга қадар жаҳон харитасида Ўзбекистон аталмиш ўз сарҳадларига эга мустақил давлат йўқ эди. Биз учун Биринчи Президент давлат асосчиси, миллат отаси ҳисобланади. Бу жиҳатдан, унинг номи ҳақли равишда Жорж Вашингтон, Уинстон Черчилль, Шарль де Голль, Мустафо Камол Отатурк каби сиёсий арбоблар билан бир қаторда туради.\nЎша мураккаб йилларда сиёсий беқарорлик, миллий ва диний зиддиятлар боис собиқ Иттифоқнинг кўплаб ҳудудларида қон тўкилди, минглаб бегуноҳ инсонлар қурбон бўлди. Совет Иттифоқи республикалари орасида аҳолининг яшаш даражаси энг қуйи поғоналардан бирида бўлган Ўзбекистондаги вазият ҳам кескин ёмонлашиб, қалтис тус олди. Бугун англамоқдамизки, ўша кезлар мамлакатимиз иқтисодий ва сиёсий инқироз ёқасига келиб қолган эди.\nСовет Иттифоқи замонида Ўзбекистон асосан хомашё етказиб берувчи манбага айлантирилгани боис Иттифоқ парчаланиб кетгач, мамлакат оғир иқтисодий аҳволда қолди. “Пахта иши” деб аталган уйдирма эса миллатнинг қадр-қимматини поймол этди. Ўша кезларда мамлакатни инқирозли ҳолатдан олиб чиқиш борасида аниқ режа ва тайинли йўл йўқ эди, халқнинг иродаси эса синдирилганди. Боз устига, озиқ-овқат маҳсулотлари ва бирламчи зарурий буюмлар тақчиллиги вазиятни янада мураккаблаштираётган эди. Қўшни Афғонистон ва Тожикистон кўп йиллик фуқаролар уруши алангаси ичида қолган эди. Халқ кучли ва доно етакчига кўз тикаётган эди. Ўша мураккаб паллада Ислом Каримовнинг Биринчи Президент бўлганини кўпчилик тақдирнинг инояти деб билиши ҳам ана шундан. Фавқулодда кам учрайдиган етакчилик фазилатлари эгаси, жасорат, қатъият, кучли ирода соҳиби бўлган, Ватани ҳамда халқига чексиз меҳр қўйган давлат арбоби пухта ўйланган ички ва ташқи сиёсатни йўлга қўйиб, мамлакатни бошбошдоқлик хатаридан қутқарди, тинчлик-осойишталик ва халқ бирлигини сақлаб қолди. Ўта мураккаб паллаларда ҳам Ислом Каримов халқ танлаган мустақиллик йўлидан оғишга йўл қўймади. Ўзбекистон радикаллашувни рад этиб, дунёвий мустақил давлат бунёд этиш йўлида дадил одимлади. Катта йўлга чиққан ёш Ўзбекистон аввал-бошданоқ халқаро ҳамжамият тан олган замонавий кучли давлат қуриш йўлини танлади. Шу тариқа Ўзбекистон жаҳоннинг турли давлатларида илк бор ўз элчихоналарини очди, Ташқи ишлар ва Ташқи иқтисодий алоқалар вазирликлари ҳамда бошқа вакиллик идораларини шакллантирди. Ўзбекистон Республикаси дунёнинг 133 мамлакати билан дипломатик алоқалар ўрнатди, БМТ, ЕХҲТ, ИҲТ, ШҲТ каби 100 дан зиёд халқаро ташкилотларнинг аъзоси бўлди.\nБиринчи Президент Ўзбекистон ҳудудидаги қадимий обидаларни ҳамда бой тарихий меросни тиклаш ва асраб-авайлашга алоҳида эътибор қаратди. Йиллар мобайнида номи унутилган улуғ аждодларимизга эҳтиром кўрсатилди, Самарқанд яқинида Имом ал-Бухорий меъморий мажмуаси бунёд этилди, Баҳоуддин Нақшбанд, Абу Исо Муҳаммад ат-Термизий, Абу Мансур ал-Мотуридий, Хўжа Дониёр, Зангиота мақбаралари, яна кўплаб тарихий обидалар, жумладан, Гўри Амир мақбараси, Бибихоним масжиди ва Шоҳи Зинда мажмуаси обод этилди.\nБуюк аждодларимиз донишмандлиги ва маънавий меросига таяниб, миллий бирликни қайта тиклади. Ислом Каримов раҳбарлигида мамлакат янги қиёфа касб этди, Ўзбекистоннинг ҳудудий марказларида кенг кўламли бунёдкорлик ишлари амалга оширилди, ҳар бир вилоятда олий ўқув юртлари фаолияти йўлга қўйилди.\n1989 йили, Ўзбекистон ҳали Совет Иттифоқи таркибида бўлган пайтдаёқ Ислом Каримовнинг ташаббуси билан ўзбек тилига давлат тили мақомини бериш тўғрисида қонун қабул қилинди. Қайд этиш жоизки, кўп йиллар давомида давлат муассасалари эътиборидан четда бўлган ўзбек тили мустақилликдан кейин янги тараққиёт даврига қадам қўйди.\nШўро замонида Маккаи мукаррамага, муборак Ҳаж сафарига Ўзбекистондан йилига атиги иккита одам борар эди. Мустақилликнинг илк йиллариданоқ давлат Ҳаж зиёратига кўп сонли ватандошлар бориши учун керакли чора-тадбирларни амалга оширди. Ҳеч шубҳа йўқки, бу ва яна бошқа кўплаб хайрли ишлар Биринчи Президентимизнинг саъй-ҳаракатлари мевасидир. У яна кўп бора миллатнинг доно ва ишончли раҳнамоси сифатида ўзини намоён этди. Бу борада 2010 йили Қирғизистондан Ўзбекистонга ўтган минглаб қочқинларга ўз вақтида кўмак кўрсатилганини эслаш жоиз.\nИслом Каримов ҳамиша мамлакат Президенти ва миллат отаси сифатида ўз тақдирини унга ишониб топширган халқ манфаатларини ҳамма нарсадан устун қўйди. Мамлакат учун ҳаёт-мамот аҳамиятига молик масалаларни ҳал этар экан, қийинчиликларга тик боқди, танланган йўлдан ҳеч қачон ортга қайтмади, мудом олдинга юрди. Оддий одамлар дардига дармон бўлмоқни ҳаётий маслаги деб билди, Ўзбекистоннинг келажак авлоди ҳақида ҳам ғамхўрлик қилди.\nИслом Каримов янги Ўзбекистон давлатини шакллантириш йўлидаги улкан хизматлари билан тарих саҳифаларидан ва халқимиз қалбидан мустаҳкам жой олди. Биринчи Президентимиз раҳнамолигида Ўзбекистон халқи давлатчилик ва мустақилликни қўлга киритди, тарихий, маънавий-маданий меросини қайта тиклади. Ўзбекистоннинг янги тарихидаги энг мураккаб даврда мамлакат халқи мустақил ва якдил эканини исботлади, фуқаролар уруши, беқарорлик ва турли фожиаларнинг олди олинди.\nИслом Каримовнинг ёшларимиз қалбига муҳрланган “Ўзбекистон – келажаги буюк давлат!” деган сўзлари кун сайин ҳаёт ҳақиқатига айланиб бораверсин!\n“Ислом Каримов ҳотирасига бағишлаб” ga bitta javob\nБАХТИЁР ИРМУХАМЕДОВ izohi:\nSeshanba Yanvar 30th, 2018 da 12:02


Мариника Бабаназарова: “Мендан шунчаки шошилинч воз кечишди”\n12:06 / 29.08.2015\nҚорақалпоғистондаги Игорь Савицкий номидаги давлат санъат музейи директори Мариника Бабаназарова ўзининг фейсбукдаги саҳифасида Ўзбекистон Маданият ва спорт вазири Баҳодир Аҳмедов номига мурожаатини эълон қилди.\nБабаназарова ўз мурожаатида 21 августдаги нафақага чиқиш ҳақидаги аризасига изоҳ берар экан, унинг босим ва кучли стресс остида ёзилганини таъкидлаб ўтди.\n“Мен ҳеч қачон, ҳеч кимдан мансаб талаб қилмаганман, бироқ нафақат Қорақалпоғистон, балки Ўзбекистонда ҳам санъат ривожи учун қўшган ҳиссам учун ҳеч бўлмаганда тузукроқ нафақа тайинланиши фақатгина менинг фикрим эмас”, – дейди Бабаназарова.\n“Мендан шунчаки воз кечишди. Жамоанинг бўлиб ўтаётган ҳодисаларига муносабатини кўриб, 24 август куни мен ишдан бўшаш ҳақидаги аризамни қайтариб олдим. Шунингдек, музейнинг бепарво кишилар жавобгарлиги остига тушиб қолаётганини тушуниб етдим. Шу сабабдан жамоанинг менинг қайтишим тўғрисидаги норозилигига қўшилдим”, – дея қўшимча қилди Бабаназарова.\nУ ўз мурожаати сўнгида 1984 йилда директор сифатида танлаган жамоа ҳамда жамоатчиликнинг музей ХАЛҚ МУЛКИ экани ҳақидаги фикри ниҳоятда муҳим эканини таъкидлаб ўтди.


Партия ходимларининг сиёсий билимини шакллантиришга эътибор қаратилди | Ўзбекистон "Адолат" социал-демократик партияси\nПартия ходимларининг сиёсий билимини шакллантиришга эътибор қаратилди\n28 Сентябрь, 15:24 • Бухоро вилояти, Сиёсий ўқув, Янгиликлар • 167 марта кўрилди • Комментариев к записи Партия ходимларининг сиёсий билимини шакллантиришга эътибор қаратилди нет\nЎзбекистон “Адолат” СДПнинг Бухоро вилоят Кенгашида навбатдаги сиёсий ўқув ўтказилди. Унда партия вилоят, туман ва шаҳар Кенгаши ходимлари иштирок этди. Сиёсий ўқувни партия вилоят Кенгаши раиси в.б Мақсуд Ҳамидов кириш сўзи билан очиб берди.\nАсосий мақсад партия ходимларининг сиёсий билимини ошириш экан, албатта, бўлиб ўтган сиёсий ўқувда ҳам давлатимиз раҳбари томонидан қабул қилинган ҳар бир қарор, фармон, ва қонунларнинг мазмун-моҳияти кўриб чиқилди. Ходимларнинг масъулиятли вазифалар борасида тўхталиб ўтилди.\nНавбатдаги сиёсий ўқувда ҳам Давлат дастурининг “Хавфсизлик, миллатлараро тотувлик ва диний бағрикенгликни таъминлаш, чуқур ўйланган, ўзаро манфаатли ва амалий руҳдаги ташқи сиёсат юритиш” деб номланган бешинчи йўналиши мазмун-моҳияти кўриб чиқилди. Бу тўғрида партия вилоят Кенгаши раиси ўринбосарлари Дилбар Ҳамдамова ҳамда Зуҳро Мирзаҳамдамовалар тўхталиб ўтишди. Хавфсизлик, диний бағрикенглик ва миллатлараро тотувликни таъминлаш, чуқур ўйланган, ўзаро манфаатли ва амалий ташқи сиёсат соҳасидаги устувор йўналишлари тушунтирилди.\nХодимлар ўзларини қизиқтирган барча саволларига батафсил жавоб олишди. Сиёсий ўқув якунида бажарилиши зарур бўлган вазифалар белгилаб олинди.\nБухоро вилоят Кенгаши матбуот хизмати.\nПартия ходимларининг сиёсий билимини шакллантиришга эътибор қаратилди was last modified: Сентябрь 28th, 2017 by matbuot\n« Туманда “Адолат” билимдони аниқланди Ташаббус кўрсатиш партия хайрихоҳларини кўпайтиришга хизмат қилади »


Фейк: Путин Трамп ва Эрдўған даврасида\n20:00 / 09.07.2017\nИжтимоий тармоқ фойдаланувчилари Владимир Соловьёв ва бошқа блогерлар жойлаштирган ишончсиз суратга эътибор қаратишди.\n8 июль куни интернетда Владимир Путин Ҳамбургдаги «Катта йигирматалик» саммити вақтида бошқа давлатлар раҳбарлари ўртасида ўтиргани тасвирланган сурат тарқалди.\nСуратда Россия президенти АҚШ президенти Доналд Трамп, Туркия ТИВ раҳбари Мавлуд Човушўғли (уни Путин сурати орқали тўсиб қўйишган) ва Туркия президенти Ражаб Тойиб Эрдўған тасвирланган.\nБу суратни дастлаб блогер Дмитрий «Гоблин» Пучков ўз инстаграмида нашр этди.\nКўп ўтмасдан бу суратни телебошловчи Владимир Соловьёв қайта нашр қилди.\nКейинроқ ёзувчи ва публицист, ОАВда «„Антимайдан“ фаоли» сифатида танилган Илияс Меркури ушбу суратни твиттерида эълон қилди.\nАслида бу сурат — фейк. Getty Images эълон қилган ҳақиқий суратда Путин бу ўринда йўқлигини кўриш мумкин.\nҲақиқий суратда Трамп, Човушўғли ва Эрдўған Буюк Британия бош вазири Тереза Мэйдан бўшаган стул атрофида ниманидир қизғин муҳокама қилаётгани кўринади. Орқа фондаги Ангела Меркелда ҳам фейк суратдаги каби Георгиев лентаси йўқ.\nИжтимоий тармоқлар фойдаланувчилари тезлик билан реакция билдира бошлашган ва бу сурат фотошоп қилинганини сезмасдан тарқатган журналистларни танқид қила бошлашган. Улар Меркури ва Соловьёвдан дезинформация қилмасликни сўрашган.\nКейинроқ Соловьёв суратни ўчирган.\nВладимир Путин Ҳамбург


Дунёдаги энг кекса инсон сифатида ямайкалик аёл тан олинди\nЖамият 09:12 / 18.04.2017 25464\nДунёнинг энг кекса инсони сифатида Ямайканинг 117 ёшли фуқароси Вайолет Мосс Браун (Violet Mosse Brown) тан олинди. Бу ҳақда Metro нашри ёзмоқда.\nБраун 1900 йил 10 март куни Ямайканинг Трелони туманида дунёга келган. Сайёранинг энг кекса эркак кишиси бўлиши мумкин бўлган ўғлининг онаси тирик.\n2010 йили аёл маҳаллий газеталардан бирига интервью берган. Кекса аёл чўчқа ва товуқ гўшти истеъмол қилмаслигини ҳамда ичкилик ичмаслигини айтган. «Биласизми, баъзан мен ўзимдан сўрайман: наҳотки, мен 110 ёшдаман? — деган ўшанда аёл. — Чунки, мен ўзимни 110 ёшдек сезмайман».\n15 апрель куни Ер юзининг энг кекса инсони италиялик Эмма Моран вафот этгани ҳақида хабар қилинган эди. У 3 асрни кўрган инсон ҳисобланар эди. Шундан сўнг, Ямайка бош вазири Эндрю Холнесс (Andrew Holness) Twitter саҳифаси орқали Браунни рекорд билан табриклаган.\nМораннинг вафотидан сўнг, испаниялик 115 ёшли Ана Вела Европанинг энг кекса фуқароси бўлди, деб ёзади El País газетаси. Энг кекса европалик эркак сифатида 112 ёшли Фрасиско Нуньес Оливера ҳисобланмоқда. У ҳам Испанияда исстиқомат қилади. Дунёнинг энг кўп умр кўраётган эркак киши 1903 йилда туғилган Исраэль Кришталдир.\nПрезидент қарори: Коронавирусга қарши курашаётган тиббиёт ходимларига 30 кунлик муддат бўйича иш ҳақи тўланади


17:43 26.06.2019 (Янгиланган 17:44 26.06.2019)\nЎзаро ҳисоб-китоблар тизимида электрон шаклдаги ҳисобварақ-фактуралардан фойдаланиш тартиби тўғрисидаги низом тасдиқланди.\nТОШКЕНТ, 26 июн – Sputnik. Ўзаро ҳисоб-китоблар тизимида электрон шаклдаги ҳисобварақ-фактуралардан фойдаланишни такомиллаштириш чора-тадбирлари тўғрисида ҳукумат қарори қабул қилинди.\nҚарорга мувофиқ, республика ҳудудида 2019 йил 1 июлдан бошлаб ҳисобварақ-фактураларни электрон шаклда расмийлаштириш, сақлаш ва ҳисобини юритиш ихтиёрий равишда, 2020 йил 1 январдан бошлаб эса барча хўжалик юритувчи субъектлар учун мажбурий тартибда жорий этилади.\nДавлат солиқ қўмитаси ҳузуридаги “Янги технологиялар” илмий ахборот маркази” ДУК электрон ҳисобварақ-фактураларни марказлаштирилган ҳолда сақлаш, операторлараро узатиш ва ҳисобини юритиш бўйича ваколатли роуминг оператори этиб белгиланди.\nҚарор билан Ўзаро ҳисоб-китоблар тизимида электрон шаклдаги ҳисобварақ-фактуралардан фойдаланиш тартиби тўғрисидаги низом тасдиқланди.


Ўзбекистон православ насронийлари «масленица» байрамини нишонладилар - Фарғона.Ру ахборот агентлиги\nЎзбекистон православ насронийлари «масленица» байрамини нишонладилар\n06.03.2006 14:16 msk\nШанба, 4 март куни Россиянинг Ўзбекистондаги элчихонаси анъанавий «масленица» байрамини нишонлади. «Росзарубежцентр», қатор дипломатик миссиялар, Ўзбекистон пойтахтининг ижодкор зиёлилари ва журналистлари иштирокидаги байрам «Ўзэкспомарказ» яқинидаги Япон боғида бўлиб ўтди.\nБоққа кираверишда меҳмонларни масхарабоз кийимини кийган Ўзбекистон Ёшлар театри актёрлари кутиб олдилар. Овозкучайтиргичлардан услубига кўра рус халқ оҳангларини эслатувчи қувноқ мусиқа таралар, масхарабозлар (скоморохлар) одамларни тилак тилаш ва тасмаларни бу ерда ўрнатилган тулум қўл-оёқларига боғлашга даъват қилиб, меҳмонларга ранго-ранг тасмаларни тарқатиб юрардилар.\nМеҳмонларни қуймоқ ва турли пишириқлар билан роса сийлашди, уларни қўшиқлар, ҳазил-мутойиба ва қочиримлар билан кўнгилларини хушлашиб, давра айланишди. Байрам якунида тулум оммавий завқу шавқ остида ёқиб юборилди.\nБайрам бекаси – Россия элчисининг рафиқаси Наиля Мухаметшинага кўра, масленица православ мазҳабининг энг ёрқин байрамларидан биридир.\n- Масленица бу асрлардан буён давом этиб келаётган ва шу кунгача сақланиб қолган анъанавий рус байрами. Гарчи у мажусиёна бўлса-да, билишимча, одатга кириб қолган, яъни православ черкови томонидан рухсат этилган ва Улуғ рўза арафасида нишонланадиган ягона байрамдир, - дейди Мухаметшина.\nБайрамнинг асосий тортиғи, унга кўра, баҳор қуёшининг рамзи бўлмиш қуймоқ ҳисобланади, байрамнинг асосий қаҳрамони эса тулумдир, байрамнинг номи ҳам тулум номидан олингандир. Байрам меҳмонлари томонидан сомон «қиз»нинг қўлига боғланадиган тасмалари уларнинг орзу-истакларини билдиради. Тулум ёқиб юборилади, яъни осмонга учирилади – шундай қилиб, қиш кузатиб қўйилади, бунда меҳмонларнинг барча тилак-мақсадлари, православ насронийлар аждодларининг мантиғига кўра, амалга ошиши керак.\n- Масленицада қуёшнинг ҳаётимизга илиқлик бахш этувчи ҳарорати бизга яқинлашганини эътиборга олиб, қуёшга ўхшаш қуймоқлар пиширамиз, - дея қўшимча қилади Наиля Ахтамовна. – «Масленица» номи қаёрдан келган дейсизми? Февраль охири – март бошларида сигирлар болалаган, сут-қатиқ кўп бўлган, шу билан бирга ёғ тайёрлаш имконияти ҳам пайдо бўлган. Яъни Улуғ рўзадан аввал кишилар ёғ ва қуймоққа тўйиб олганлар. Байрам номи ва дастурхон неъматлари ана шундан келиб чиққан.


GM Uzbekistan машина харидини осонлаштирувчи янги хизматни ишга туширди\n08:34 15 Октябр 2019\n11:51 05.03.2019 Ҳавола олиш\nGM Uzbekistan компаниясининг Нурафшон шаҳрида жойлашган “Nurafshon Avtocentr” автосалони харидорларга автомобиль харид қилишлари учун қулайлик яратди.\nТОШКЕНТ, 5 мар – Sputnik. GM Uzbekistan компаниясининг Нурафшон шаҳрида жойлашган “Nurafshon Avtocentr” автосалони харидорларга автомобиль хариди жараёнида қулайлик яратиш мақсадида Kupicar.uz янги савдо платформасини ишга туширди, деб хабар қилмоқда компания матбуот хизмати.\nGM Uzbekistan харидорларга огоҳлантириш билан чиқди\nХабарда келтирилишича, Kupicar.uz билан автомобиль харид қилиш янада осон бўлди. Бунинг учун харидор мазкур сайт орқали ўзи истаган автомобилнинг позиция ва рангини танлайди ва сайтда буюртма қолдиради. Мазкур буюртма асосида автосалон вакили харидор билан боғланиб, автомобиль бўйича шартномани харидор кўрсатган манзилга етказиб берилишини таъминлайди. Тўлов амалга оширилгач, автомобиль харидорнинг буюртмаси асосида шартномада кўрсатилган муддатларда ишлаб чиқарилади ҳамда автосалонга етказилади.\nДастлабки босқичда Kupicar.uz орқали фақат Тошкент шаҳри аҳолиси автомобиль харид қилиши мумкин, кейинчалик эса мазкур хизмат республиканинг бошқа ҳудудларида ҳам жорий этилиши кўзда тутилган.\nБундан ташқари мазкур платформа орқали харидор ўзи харид қилиш истагида бўлган автомобилни тест-драйвдан ўтказиш имконига ҳам эга бўлади, бу эса харидорга бўлғуси автомобили ҳақида янада кўпроқ таассурот олиш имконини беради.\nЭслатиб ўтамиз, аввалроқ GM Uzbekistan Tracker ва Malibu автомобилларига фоизсиз тўлов муддатини 2 йилга узайтиргани ҳақида хабар қилган эдик.\nДон, ун ва нон: ҳукумат қарори тасдиқланди\nДон, ун ва нон етказиб бериш тизимига бозор механизмларини тўлиқ жорий этиш чора-тадбирлари тўғрисида ҳукумат қарори қабул қилинди.\nКурдлар қамоқхонадан ишидчиларни қўйиб юборишди – манба\nАнқара курдларни қамоқхонадан ИШИД жангариларини озод этишда айблади. 9 октябрь куни Туркия Сурияда "Тинчлик булоғи" ҳарбий амалиётини бошлади.\nРоссия ва Саудия Арабистони ўртасида юқори даражадаги стратегик ҳамкорлик дастури доирасида икки мамлакат энергетика вазирликлари ўртасида энергия соҳасида ҳамкорлик тўғрисида баённома имзоланди.\n20:57Курдлар қамоқхонадан ишидчиларни қўйиб юборишди – манба\n20:09Нефть, виза ва космос: Россия ва Саудия Арабистони 20 тадан ортиқ ҳужжат имзолади\n20:01Дунёда қанча нефть қолган ва у қачон тугайди?\n19:40Дон, ун ва нон: ҳукумат қарори тасдиқланди\n19:16Бюджет ҳисобидан машина сотиб олинган: Тошкент вилоятида мансабдорларга жиноят иши очилди\nРоссия дунёда ҳеч кимда йўқ қуролни яратди – Путин\nМирзиёев бориб кўрган Tashkent City қандай кўринишга эга – видео\nИкки нафар ўзбекистонлик спортчи Токио-2020 Олимпиада йўлланмасини қўлга киритди\nЧемпион келмоқда: Ҳабиб Тошкент шаҳридаги турнирда иштирок этади


Бу йилги “Оскар” ҳайкалчалари кимга насиб этди\nЖанубий Кореянинг “Паразитлар” фильми нафақат энг яхши хорижий фильм, балки йилнинг энг яхши фильм номинациясидаги ҳайкалчаларни илиб кетди.\nТОШКЕНТ, 10 фев — Sputnik. АҚШнинг Лос-Анжелес шаҳрида 92-“Оскар” мукофотларини топшириш маросими бўлиб ўтди.\nАсосий ғолиблар рўйхати:\nЭнг яхши фильм — “Паразитлар”;\nЭнг яхши режиссёр — Пон Жун-хо (“Паразитлар”);\nЭнг яхши актёр — Хоакин Феникс (“Жокер”);\nЭнг яхши актриса — Рене Зеллвегер (“Жуди”);\nИккинчи пландаги энг яхши актриса — Лора Дёрн (“Никоҳ тарихи”);\nИккинчи пландаги энг яхши актёр — Брэд Питт (“Бир куни ... Голливудда”);\nЭнг яхши оригинал сценарий — Пон Жун Хо (“Паразитлар”);\nЭнг яхши мослаштирилган қилинган сценарий — Тайка Вайтити (“Қуёнча Жожо”);\nЭнг яхши анимацион фильм — “Ўйинчоқлар тарихи-4”;\nЭнг яхши ҳужжатли фильм — “Америка фабрикаси”;\nХориж тилидаги энг яхши фильм — “Паразитлар”;\nЭнг яхши қўшиқ — “Рокетмен”, (I'm Gonna) Love Me Again) Элтон Жон мусиқаси, Берни Топин сўзлари;\nЭнг яхши оригинал саундтрек — “Жокер”, Хильдур Гуднадоуттир;


Турмуш ўртоғи ҳаётдан кўз юмганларга — тасалли ва умид | Тадқиқ сони\nМУҚАДДАС КИТОБДА эрларга: «Ўз хотинингизни ўзингизни севгандай севинг»,— деб маслаҳат берилган. Шунингдек, хотинлар ҳам: «Эрини чуқур ҳурмат қилсин»,— деб айтилган. Улар «иккаласи бир тан» бўлиб, ҳар бири ўз вазифасини бажариши керак (Эфес. 5:33; Ибт. 2:23, 24). Вақт ўтган сайин, эру хотин бир-бирига кўпроқ боғланиб, ўзаро меҳр-муҳаббати ошади. Бу муносабатларни, ёнма-ён ўсаётган икки дарахтнинг илдизлари билан таққосласа бўлади. Бахтли турмуш ўртоқларнинг ҳис-туйғулари ҳам шу илдизлар каби бир-бирига чирмашиб кетади.\nАммо эр ёки хотин вафот этса-чи? Унда ҳаёт давомида мустаҳкам бўлган ришталар узилади. Оқибатда бева қолган киши руҳан изтироб чекиб, ўзини ёлғиз ҳис қилади. У ҳатто жаҳли чиқиб, ўзини айблаши мумкин. Турмушга чиқиб, эри билан 58 йил яшаган Диёра *, умр йўлдошидан жудо бўлган кўпларни танирди. Лекин ўзининг эри вафот этгач, у шундай деган: «Мен бу туйғуни сира тушунмаган эканман. Ўзингиз бошдан кечирмасангиз, тушуна олмас экансиз».\nЧЕКСИЗ КЎРИНГАН ИЗТИРОБ\nАйрим тадқиқотчилар, инсонга ҳеч нарса, севикли турмуш ўртоғидан жудо бўлгандан кўра кўпроқ азоб бермаслигини тан олишади. Ёлғиз қолганлардан кўпи бу фикрга қўшилади. Мадинанинг эри вафот этганига анча йил бўлди. У эри билан 25 йил бирга яшаб, бева қолганидан кейин ўзининг ҳис-туйғуларини шундай сўзлар билан ифодалаган: «Мен худди майиб бўлиб қолгандекман».\nСурайё, умр йўлдошидан жудо бўлган кишининг йиллар давомида қайғу чекиб юриши оқилона эмас, деб ўйларди. Бироқ, унинг 38 йил бирга яшаган эри вафот этди. Энди, орадан 20 йил ўтиб, у: «Мен ҳар куни у ҳақда ўйлайман»,— дейди. У турмуш ўртоғини шунчалик соғинадики, тез-тез кўзидан ёш оқиб туради.\nУмр йўлдошидан айрилиб қолиш инсонга узоқ вақт азоб келтириши Муқаддас Китобда тан олинади. Сора вафот этганда, унинг эри Иброҳим «аза тутиб, йиғлаган» (Ибт. 23:1, 2). Марҳумлар тирилишига ишонган бўлса ҳам, Иброҳим севимли хотинини йўқотгани учун ич-ичидан қайғурган (Иброн. 11:17–19). Ёқуб ҳам, умр йўлдоши Роҳила ҳаётдан кўз юмганидан сўнг, уни анчагача эслаб юрган. У ўғилларига марҳум аёли тўғрисида меҳр ила гапирган (Ибт. 44:27; 48:7).\nМуқаддас Китобдаги бу мисоллардан қандай сабоқ олсак бўлади? Турмуш ўртоғидан жудо бўлганлар йиллар давомида изтироб чекишади. Баъзан хафа бўлиб кўз ёш тўкишса, биз уларни заиф деб ҳисобламаслигимиз керак. Аксинча, айрилиқдан азоб чекишаётганини тушунишимиз лозим. Эҳтимол, узоқ вақт мобайнида уларга ҳамдардлик кўрсатиб, далда беришимиз зарур бўлар.\nБУГУНГИ КУН БИЛАН ЯШАШ\nБева қолганлар яна осонликча турмуш қурмагандек яшаб кетавермайди. Йиллар давомида эр, хотини тушкунликка тушса, қай йўсин унга далда беришни ва руҳини кўтаришни билади. Агар эр ҳаётдан кўз юмса, хотини унинг меҳру муҳаббатидан жудо бўлади. Шунга ўхшаб, хотин ҳам вақт ўтган сайин эрини қандай хотиржам ва бахтиёр қилишни билади. Эр учун, хотинининг меҳр ила силаб-сийпаши, тасалли берадиган сўзлари ҳамда эҳтиёжларини инобатга олиши ҳеч нарсага тенг келмайди. Мабодо хотин вафот этса, эр ўзини ёлғиз ҳис этиб қолади. Шунинг учун, умр йўлдошидан жудо бўлган инсон келажакка умидсизлик ва қўрқув билан қарайди. Муқаддас Китобнинг қайси маслаҳатлари уларга ўзларини бехатар ва хотиржам ҳис қилишига ёрдам беради?\nХудо сизга бугунги кун билан яшаб, айрилиқ азобига дош беришга кўмаклашади\n«Зинҳор эртанги кун учун ташвишланманглар, чунки эртанги куннинг ўз ташвишлари бўлади. Ҳар бир куннинг ўзига яраша муаммолари бор» (Мат. 6:34). Гарчи Исонинг бу сўзлари хусусан моддий эҳтиёжларга тегишли бўлса-да, аммо бу маслаҳат умр йўлдошидан жудо бўлганларнинг аксариятига айрилиқ изтиробига дош беришга кўмаклашади. Хотини вафот этганидан кейин бир неча ой ўтиб, Карим исмли бир бева киши шундай деб ёзган эди: «Манзурани ҳали ҳам жуда соғинаман ва баъзида бу соғинч тобора кучаяди. Лекин менимча бу табиий туйғу бўлиб, вақт ўтиши билан дард ҳам охир-оқибат камаяди».\nЧиндан ҳам, «вақт ўтиши билан» Карим дош бера олди. У буни қандай уддалади? «Яҳованинг мадади ила мен бугунги кун билан яшаяпман»,— дейди у. Карим изтироб ҳиссига таслим бўлмади. Унинг дарди бир кечанинг ичида йўқ бўлиб кетмади, лекин уни эзиб ҳам юбормади. Борди-ю, сиз ҳам турмуш ўртоғингиздан айрилиб қолган бўлсангиз, бугунги кун билан яшаб, жудолик азобини енгишга ҳаракат қилинг. Ахир, эртанги кун сиз учун қанчалик хайрли ва далдали бўлишини билмайсиз-ку!\nЎлим Яҳованинг азалий ниятига кирмаган. Аксинча, бу «Иблиснинг ишлари»дан биридир (1 Юҳан. 3:8; Рим. 6:23). Шайтон одамларни қул қилиб, умиддан маҳрум этиш мақсадида ўлимдан ва ўлим қўрқувидан фойдаланади (Иброн. 2:14, 15). Кимдир ҳозир ва ҳатто Худонинг янги дунёсида ҳақиқий бахтга ва мамнуниятга эришиш умидини йўқотса, Шайтон бундан ҳузур қилади. Турмуш ўртоғидан жудо бўлган инсоннинг тушкунликка тушиши, Шайтоннинг исёни ва Одаматонинг гуноҳи дастидан содир бўлади (Рим. 5:12). Яҳова эса Шайтоннинг даҳшатли қуролини — ўлимни йўқ қилиб, у етказган зарарни бутунлай бартараф этади. Шунда кўплар, жумладан турмуш ўртоғидан жудо бўлганлар ҳам, Шайтон фойдаланаётган қўрқувдан озод бўлишади.\nЕр юзида яшаш учун тирилганларни олсак, уларнинг ўзаро муносабатларида катта ўзгаришлар бўлади. Масалан ота-она, бобо-буви ва бошқа аждодлар тирилиб, ўз фарзандлари ва неваралари билан бирга мукаммалликка эришганларида нима юз бериши ҳақида ўйлаб кўрганмисиз? Қарилик оқибатлари бутунлай йўққа чиқади. Ўшанда ёш авлод ўз аждодларига ҳозиргидан кўра бошқачароқ муносабатда бўлармикан? Наҳотки бундай ўзгаришлар инсоният оиласи яхшиланишига ҳисса қўшмаса?\nТирилганлар, шу жумладан умр йўлдошидан жудо бўлганлар борасида кўпдан-кўп саволлар туғилиши мумкин? Саддуқийлар, бир неча марта эрга тегиб, бева қолган аёл ҳақида савол кўтаришган эди (Луқо 20:27–33). Марҳумлар тирилганда, уларнинг ўзаро муносабатлари қанақа бўлар экан? Бу бизга қоронғу ва биз билмаган масалалар бўйича тахмин қилиб, ташвишланишимиз мақсадга мувофиқ эмас. Бу масалада биз Худога таянишимиз керак. Шуниси аниқки, келажакда Яҳова нимаики қилса, ҳаммаси яхшиликка олиб келади. Бундан қўрқиш керак эмас, балки умид билан кутиш лозим.\nТИРИЛИШ УМИДИ— ТАСАЛЛИ МАНБАИ\nХудонинг Каломидаги энг равшан таълимотлардан бири, ҳаётдан кўз юмган яқинларимизнинг тирилиши ҳақидадир. Ўтмишда содир бўлган тирилишлар тўғрисида Муқаддас Китобда баён этилгани шуни кафолатлайдики, «мозорларда бўлган ҳамма, унинг [Исонинг] овозини эшитиб чиқадилар» (Юҳан. 5:28, 29). Ўша вақтда тириклар, ўлим исканжасидан халос бўлганларни кутиб олишдан хурсанд бўлишади. Бошқа томондан, тирилганлар ўзларини қанчалик бахтиёр ҳис қилишини ақлимизга сиғдира олмаймиз.\nМарҳумлар тирилганда ер юзи чексиз қувончга тўлади. Бир вақтлар ҳаётдан кўз юмган миллионлаб инсонлар яна тириклар орасига қайтишади (Марк 5:39–42; Ваҳ. 20:13). Келажакда юз берадиган бу мўъжиза ҳақида ўйлаш, севган яқинларидан айрилиб қолганларга тасалли бахш этади.\nТирилиш юз берганидан кейин бирон кимда ғам чекиш учун жиддий сабаб бўладими? Муқаддас Китоб бу саволга «йўқ» деб жавоб беради. Ишаё 25:7 да айтилишича, Яҳова «ўлимни бутунлай ютиб юборади». Бу дегани, ўлимнинг қайғули оқибатлари тамомила йўқ қилинади, зеро: «Худо ҳамманинг кўз ёшларини артиб қўяди!» — деб башорат қилинган (Ишаё 25:8). Агар умр йўлдошингиздан айрилиб ғам чекаётган бўлсангиз, тирилиш — қувонишингиз учун жиддий сабаб бўлади.\nЯнги дунёда Худо қандай ишлар қилишини ҳеч бир инсон охиригача тушунмайди. Яҳова шундай дейди: «Осмон ердан қанчалик баланд бўлса, Менинг йўлларим ҳам, ўйларим ҳам, сизларнинг йўлларингиз, ўйларингиздан шунчалик баланддир» (Ишаё 55:9). Исонинг бўлажак тирилиш ҳақидаги ваъдаси, худди Иброҳим каби Яҳовага ишонишимизга имконият беради. Ҳозир барча масиҳийлардан, Худо талаб қилаётган нарсани бажариш кутилади. Шунда улар, тирилганлар билан биргаликда «келажак замонада яшаш» шарафига муяссар бўлишади (Луқо 20:35).\nУМИД ҚИЛИШ УЧУН АСОС\nҚўрқиб яшагандан кўра, умидни ривожлантиринг. Инсон назарида келажак — қоронғу. Яҳова эса бизга ажойиб умид бахш этяпти. Гарчи У бизнинг эҳтиёж ва истакларимизни қай тарзда қондиришини аниқ билмасак-да, бу Ундан шубҳаланишимизга асос бўлмайди. Ҳаворий Павлус шундай деб ёзган эди: «Одам кўриб турган нарсага умид қилса, буни умид деб бўлмайди. Ахир киши бирор нарсани кўриб турса, унга умид боғлайдими? Лекин агар кўрмаётган нарсага умид боғласак, сабр-бардош билан кутамиз» (Рим. 8:24, 25). Худонинг ваъдаларига қаттиқ умид қилиш, сабр-бардошли бўлишингизга кўмаклашади. Сабр-бардошли бўлганингиз туфайли эса ўша ажойиб келажакни ўз кўзингиз билан кўрасиз. Ўшанда Яҳова сизни «кўнглингиздаги орзуларингизга етказади». Ҳа, У «жамики жонзотнинг истагини қондиради» (Заб. 36:4; 144:16; Луқо 21:19).\nЯҳованинг келажак ҳақидаги ваъдаларига таяниш чексиз қувонч бахш этади\nИсонинг вафот этиш вақти яқинлашганда, унинг ҳаворийларини ҳаяжон босган эди. Ўшанда Исо уларга шундай сўзлар билан тасалли берган: «Юрагингиз сиқилмасин. Худога ҳамда менга ишонинг». Кейин у давом этиб: «Сизларни етим қолдирмайман, албатта олдингизга қайтаман»,— деган (Юҳан. 14:1–4, 18, 27). Исонинг сўзлари мойланган издошларига асрлар мобайнида умид ва тасалли бахш этиб келган. Шунга ўхшаб, ҳаётдан кўз юмган яқинларининг тирилишини интизорлик билан кутаётганлар ҳам зинҳор умидларини узмасин. Яҳова ҳамда Унинг Ўғли бундайларни сира ташлаб қўймайди. Сиз бунга амин бўлишингиз мумкин!\n^ 3- х.б. Исмлар ўзгартирилган.\nУмр йўлдошидан жудо бўлиб қайғу чекаётганларга далда бериш\nТурмуш қурган масиҳий вафот этганидан кейин, унинг уйига кўпчилик келиб, умр йўлдошига тасалли ва турли ишларда ёрдам бериб туришади. Масалан, бева қолган киши оила аъзолари ҳамда дўстларининг эътибори учун миннатдор бўлади. Аммо унинг дарди тез ўтиб кетмайди ва у бир мунча вақт давомида тасалли ва далдага муҳтож бўлади. Муқаддас Китобда шундай сўзлар ёзилган: «Дўст ҳар қачон севиш учундир, ака-укалар ҳам оғир кун учун туғилган» (Ҳик. 17:17).\nМотам тутаётган киши билан қандай қилиб сўрашсангиз бўлади? Муқаддас Китобда шундай маслаҳат берилган: «Барчангиз ҳамфикр, ҳамдард, бир-бирингизни биродарларча севадиган, меҳр-шафқатли ва камтар бўлинглар» (1 Бутр. 3:8). Умр йўлдошидан жудо бўлган масиҳий бир мунча вақт давомида ўзини ёмон ҳис қилиши мумкин. Шунинг учун, ҳатто эзгу ниятлар ила ундан: «Яхшимисиз?» ёки «Ишларингиз қалай?» — деб сўрасангиз ўринли бўлмайди. Эҳтимол, мотам тутаётган киши: «Сиз менинг ҳис-туйғуларимни билмайсиз» ёки «Қанақасига яхши бўлишим мумкин?» — деб ўйлар. Шундай экан, самимият ила ижобий оҳангда: «Сизни кўрганимдан жуда хурсандман» ёки «Сизни жамоатда кўриш менга далда беради»,— десангиз яхшироқ бўлади.\nТурмуш ўртоғидан жудо бўлган инсонни биргаликда овқатланишга ёки айланиб келишга таклиф қилсангиз бўлади. Маъруф исмли бева киши уни йўқлаб келган дўстларидан далда олган. Улар нима ҳақда суҳбатлашишган экан? У шундай дейди: «Асосан муаммоларим ҳақида эмас, балки далда берадиган нарсалар тўғрисида». Нодира исмли бева аёл эса қуйидагича фикр билдирди: «Қалин дўстларим кўпинча ўз вақтида яхши сўзларни гапиришди. Баъзида улар ҳеч нарса дейишмайди — шунчаки ёнимда бўлишади».\nУмр йўлдошидан айрилган инсон ўз фожиаси ҳақида гапирмоқчи бўлса, уни диққат ва сабр билан тингланг. Ноқулай аҳволга соладиган саволлардан ўзингизни тийинг. Ҳукм қилманг. Мотам тутаётган кишига қайғусини қай тарзда ёки қанча вақт давомида изҳор этиши борасида маслаҳат беришнинг ҳожати йўқ. Агар бундай киши холи қолгиси келса, хафа бўлманг. Унинг ёнига бошқа сафар келишингиз мумкин. Севгингизни намоён этишда давом этинг (Юҳан. 13:34, 35).\nКелажак ҳақида саволларингиз борми?\nЯҳованинг ваъдалари амалга ошиши борасида қизиқиш табиий. Иброҳим Худонинг унга ўғил бериши тўғрисидаги ваъдаси устида тез-тез мулоҳаза қиларди. Яҳова эса уни сабр-тоқатли бўлишга ундарди. Бу художўй кишининг умиди пучга чиқмаган (Ибт. 15:2–5; Иброн. 6:10–15).\nЮсуф ўлди деб ўйлаб, Ёқуб роса қайғурган. Орадан йиллар ўтса ҳам, Ёқуб ҳануз ўғлини соғиниб аза тутарди. Аммо Яҳова унга қанақа баракалар ҳозирлаб қўйганини художўй Ёқуб хаёлига ҳам келтирмаган. Вақти келиб, Ёқуб Юсуф билан яна дийдор кўришди ва набираларини ҳам кўриб хурсанд бўлди. Ёқуб шундай деди: «Мен сени ҳеч қачон кўрмайман, деб ўйлаган эдим. Аммо Худо сенинг болаларингни ҳам кўришни насиб этди» (Ибт. 37:33–35; 48:11).\nБу воқеадан қандай сабоқ олсак бўлади? Биринчидан, ҳеч нарса Қодир Худони Ўз иродасини бажаришдан тўхтата олмаслигига ишонинг. Иккинчидан эса, агар биз ибодат қилиб, Яҳованинг иродасига мувофиқ йўл тутсак, У бизга ҳозирнинг ўзида ғамхўрлик қилиб, келажакда ҳам эҳтиёжу истакларимизни бутунлай қондиради. Павлус шундай деб ёзган: «Аллоҳ, бизда амал қилаётган қудрати ила биз сўраган ёки хаёл қилганимиздан ҳам ортиғини бажаришга қодир. Унга жамоат ва Исо Масиҳ орқали наслдан наслга, абадулабад шон-шараф бўлсин. Омин» (Эфес. 3:20, 21).


Артур Геворкян ва Рўзиқул Бердиев – октябрь ойи лауреатлари! / CHAMPIONAT.asia\nАртур Геворкян ва Рўзиқул Бердиев – октябрь ойи лауреатлари!\nБир ойлик танаффусдан сўнг «Насаф» бош мураббийи Рўзиқул Бердиев ва жамоа етакчиларидан бири – Артур Геворкян ойнинг энг яхшилари дея топилди.\nЎзбекистон чемпионатининг октябрь ойидаги энг яхши футболчиси ва мураббийини аниқлаш бўйича ОАВ ходимлари, журналистлар ўртасида 1 ноябрь, жума куни бошланган сўровнома 6 ноябрь, чоршанба куни якунига етди. Сўровнома натижаларига кўра, журналистлар Олий ва Биринчи Лига жамоаларида ишлаётган жами саккиз нафар мураббий, шунингдек, Олий Лига клубларида тўп сураётган 17 нафар футболчига овоз беришди. Сўровномада Ўзбекистон Олий Лигаси, Ўзбекистон Биринчилиги ва ЎзПФЛ тасарруфидаги бошқа мусобақаларда иштирок этаётган жамоаларнинг вакилларига овоз бериш мумкинлиги аввалдан қайд этилган эди.\nСентябрь ойи «Насаф» учун нисбатан оғир келди – жамоа Олий Лигада асосий рақибларига қарши ўйинларда очко йўқотди, бундан ташқари, Ўзбекистон Кубоги финалида «Бунёдкор»га имкониятни бой берди. Бироқ октябрни Рўзиқул Бердиев шогирдлари яна кўтаринки кайфиятда ўтказишди. Сентябрь ойининг энг яхши мураббийи – Амет Мемет қўл остидаги «Нефтчи»ни 2:0 ҳисобида мағлуб этиш билан старт олган ой давомида «Шўртан» (4:1), «Навбаҳор» (5:0) ва «Бухоро»га (5:1) қарши ўйинларда жами 16та гол урилди ва бор-йўғи иккита гол ўтказиб юборилди. Учрашувларнинг учтасида йирик ҳисоб қайд этилгани ҳам алоҳида эътиборга молик.\nОй давомида Артур Геворкян ҳам ўзига хос фаоллик ва сермаҳсуллик кўрсатди. Футболчи «Шўртан» ва «Навбаҳор» дарвозасига иккитадан гол урган бўлса, «Бухоро»га қарши ўйинда битта гол уришдан ташқари, жамоадошларининг иккита голига ҳаммуаллифлик қилди. Қайд этиш жоиз, «Бухоро»га қарши 24-тур учрашувида урилган гол Артур Геворкяннинг мавсумдаги 15-голи бўлди. Охир-оқибат, «Насаф»нинг октябрь ойидаги фаоллиги жамоа бош мураббийи Рўзиқул Бердиевни ой мураббийига айлантирган бўлса, Артур Геворкянни ой ўйинчиси дея тан олинишини таъминлади.\nҚайд этиш жоиз, Рўзиқул Бердиев бунгача май-август ойлари давомида тўрт марта ой мураббийи, Артур Геворкян эса эса май, июнь ва август ойларида, жами уч марта ой ўйинчиси дея топилганди. Шундай қилиб, март-ноябрь ойлари – тўққиз ой давомида ўтказиладиган «Ойнинг энг яхши футболчиси ва мураббийи» сўровноманинг ҳозирча тўрттасида Артур Геворкян, бештасида эса Рўзиқул Бердиев ўз йўналишида тенгсиз деб топилди.\nОктябрь ойи сўровномасида мураббийлар орасида кучли бешликдан Даврон Файзиев («Сўғдиёна»), Миржалол Қосимов («Бунёдкор»), Мурод Исмоилов («Пахтакор») ва Ҳаким Фузайлов («Локомотив») ўрин олган бўлса, футболчилар кучли бешлигига Азамат Алланиёзов («Насаф»), Илҳом Юнусов («Насаф»), Александр Пишур («Бунёдкор»), Ислом Тўхтахўжаев («Пахтакор»), Зафар Полвонов («Олмалиқ») кирган.\n1. Артур Геворкян («Насаф») – 30 балл.\n2. Азамат Алланиёзов («Насаф») – 11 балл.\n3. Илҳом Юнусов («Насаф»), Александр Пишур («Бунёдкор») – 10 балл.\n4. Ислом Тўхтахўжаев («Локомотив») – 8 балл.\n5. Зафар Полвонов («Олмалиқ») – 7 балл.\n1. Рўзиқул Бердиев («Насаф») – 30 балл.\n2. Даврон Файзиев («Сўғдиёна») – 18 балл.\n3. Миржалол Қосимов («Бунёдкор») – 14 балл.\n4. Мурод Исмоилов («Пахтакор») – 13 балл.\n5. Ҳаким Фузайлов («Локомотив») – 8 балл.


АҚШ Покистонга хавфсизликни таъминлаш йўналиши бўйича ёрдамни тўхтатди\n22 январ 2019, Тошкент вақти: 03:08\nПокистон мудофаа вазири Хуррам Дастгир Хон.\nАҚШ ҳукумати 4 январь куни Покистонга хавфсизлик масаласида кўрсатиладиган ёрдамни вақтинча тўхтатганини эълон қилди.\nВашингтонга кўра, Покистон Афғонистонга ҳужумларин амалга ошираётган Толибон ва Ҳаққоний гуруҳларига қарши ўз ҳудудида қатъий чоралар кўрмагунига қадар бу ёрдам тикланмайди.\nПокистон мудофаа вазири Хуррам Дастгир Хон АҚШнинг бу қарорини шарҳлар экан:\n-АҚШ маъмурияти қарорини таҳлил қилиб, стратегиямизни тезкорликда қайта кўриб чиқишимиз зарур. Покистон хавфсизлиги ишончли қўлларда бўлгани учун ҳам хавфсизлик масаласида ҳеч қандай ташвишларимиз йўқ. Бироқ АҚШ фавқулодда ҳаракатларни қўллаши ва бундан бизга зарар етиши мумкин. Биз бунга тайёргарлик кўраяпмиз, -деб айтди.\nАҚШ президенти Дональд Трамп 2018 йилнинг 1 январидаги энг биринчи твиттида Покистонни яна экстремистлар бошпана топаётган жой сифатида айблади ва бу мамлакатга берилаётган миллиардлаб доллар молиявий ёрдамни тўхтатишини айтди.


"Шквирин ўзи билан бирга омадни ҳам олиб келди" - Фозил Мусаев 4-07-2021, 08:00 | Zamin.uz\n"Шквирин ўзи билан бирга омадни ҳам олиб келди" - Фозил Мусаев\n- “Металлург” клубига қарши ўйин қийин бўлди. Бекободликларни ҳам яхши жамоа эканлиги билиниб турганди. Уларни таркибида ҳам яхши ўйинчилари бор ва илгари улар яхши жамоаларда ўйнашган. Биласизми, “Турон”га Игорь Шквиринни келгани ҳам қўл келди деб ўйлайман. Ўйин услубимиз бўйича ҳам ўзгариш сезиляпти. Йигитларда мотивация кучайиб боряпти.\n- Аслида Игорь Анатольевични жамоамизга келганига кўп вақт бўлмади. Шунинг учун ҳали кўп нарсани ўзгартирди деб айта олмайман. Лекин футболчиларга мотивация беряпти. Майдонда қандай ўйнаш кераклигини ва нимани хоҳлаётганини бир неча кун ичида тушунтирди деб ўйлайман. Аммо мураббийнинг барча ўйлаганларини амалга татбиқ этиш учун барибир вақт керак бўлади. Шунга қарамай, Игорь Шквириннинг биздан нимани хоҳлаётганини ўйинчилар яхши тушуниб туришибди. Шунинг эвазига “Металлург”га қарши учрашувда яхши натижа кўрсатдик деб ҳисоблайман. Тўғриси, шу куни омадимиз ҳам чопди. Шквирин келганидан кейин омад ҳам келди.\n- Игорь Шквиринни бунгача бир қатор клубларда ишлагани, тажрибаси борлиги ва ўзининг ўйин услубига эга эканлиги билиниб турибди. Бир сўз билан айтганда, унинг яхши мураббийлиги аниқ. Ўйинлар борасида келсак, менга қолса таркибни кучайтиргани яхши, албатта. Ҳар бир позицияда рақобат янада ортса ва яхши савиядаги ўйинчилар кўпайса, бу жамоага ҳар томонлама қўл келади деб ўйлайман. Позицияларда икки-учтадан футболчининг бўлиши ўз навбатида рақобатни ҳам кучайишига олиб келади. Шу боис иложи борича таркибдаги ҳар бир чизиқни кучайтирса яхши бўларди. Барибир кимни таклиф қилиш, қайси позицияларни кучайтиришни мураббийлар ва раҳбарият билишади. Футболчи сифатида айтишим мумкинки, жамоага қанча кўп яхши ўйинчи келса, шунча фойдали бўлади.\n- Мени “Турон” билан шартномам бор. Ҳали бирор жойга кетиш режамда йўқ. Бу масалада ҳеч ким билан гаплашмадим ҳам. “Турон”да ҳаммаси яхши. Фақат ғалабалар бўлса бўлди. Бизда ҳамма шароит бор, маблағ томонлама ҳам муаммо йўқ. Шу боис бу ердан кетиш режамдан ўрин олмаган. “Турон”да қолиб шартномам охиригача амал қилмоқчиман. Хаёлим фақат “Турон” билан боғлиқ. Албатта, мураббий ва раҳбариятнинг иккинчи давра учун режалари қандайлигини яхши билмайман. Агар бошқа клубдан таклиф тушган тақдирда ҳам буни клуб президенти ҳамда мураббийлар билан гаплашган ҳолда ҳал қиламиз ва бир тўхтамга келамиз.\nЯнгиликлар » Спорт » "Шквирин ўзи билан бирга омадни ҳам олиб келди" - Фозил Мусаев


Буюк Британия Шарқий Европадаги машқлар учун 8000 аскарини юборади\nБритания Шарқий Европадаги машғулотларга 8000 аскарини юборади\n29 Aprel 13:12 Жаҳон\nБРИТАНИЯ НАТО танк машқлари Шарқий Европа\nБуюк Британия Шарқий Европага 8000 га яқин аскар, шунингдек, ўнлаб танклар ва 100 дан ортиқ зирҳли жанговар техникани юборади.\nРежалаштирилган ҳарбий машғулотлар давомида Россия агрессиясига қарши кураш бўйича ҳаракатлар амалга оширилади. Бу ҳақда 29-апрел, жума куни Sky News телеканали хабар берди.\nМашғулотларда НАТО давлатлари ва Дания, Исландия ва Норвегия каби давлатларни ўз ичига олган Иттифоқ қўшма экспедиция кучларининг ўн минглаб аскарлари ҳам иштирок этади. Қўшинлар Финляндиядан Шимолий Македониягача бўлган мамлакатларга жойлаштирилади, дейилади хабарда.\nПолша "Шимолий оқим-2" га қарши санкцияларни талаб қилишда давом этмоқда\nБуюк Британия Мудофаа вазирлиги маълумотларига кўра, режалаштирилган машғулотлар қўшинларнинг «Скандинавия ва Болтиқбўйи мамлакатларидаги Россия агрессиясини тўхтатиб, бир-бири билан ёнма-ён ишлаш» қобилиятини оширади.\nБритания Мудофаа вазири Бен Уоллеснинг айтишича, машғулотлар «бирдамлик ва куч»ни кўрсатади.\n«Европанинг хавфсизлиги ҳеч қачон муҳим бўлмаган. Ушбу машғулотда бизнинг қўшинларимиз Совуқ Урушдан кейинги энг йирик қўшма жойлаштиришлардан бирида НАТО иттифоқчилари ва ҳамкорлари ва Бирлашган Экспедиция Кучлари билан бирлашадилар «, деди у.\nУ қўшимча қилди: «Европа бўйлаб фаолият юритаётган Британия армияси ҳамкорлар билан ёнма-ён туриб, имкониятларимиз ва умумий қадриятларимизни бирлаштириб, тинчлик ва хавфсизликка ҳисса қўшади».\nРоссия Федерацияси қўшинлари Чернигов вилоятининг аҳоли пунктларини ўққа тутди\nЭрон президенти санкцияларни бекор қилинишини сўрайди\nБелорусия президентлик муддатлари сонини чеклашни режалаштирмоқда


ИнтерФУТБОЛ :: ПФЛ ҲАМОН ХАТОЛАРИНИ ТАН ОЛМАЯПТИ!\nПФЛ ҲАМОН ХАТОЛАРИНИ ТАН ОЛМАЯПТИ!\nПрофессионал Футбол Лигаси илтифот кўрсатиб, Ўзбекистон Кубоги ва аёллар ўртасидаги чемпионатни қандай ўтказиш бўйича клублар ўртасида сўров ўтказди. Демократия тантанасими бу? Эҳтимол. Албатта, агар бу ягона ҳолат, истисно бўлмаса. ПФЛ кейинчалик ҳам янада жиддийроқ масалаларда клублар ва жамоатчилик фикри билан қизиқса, шундай. Лекин ўз навбатида, мазкур сўров ПФЛнинг ўзига хос иккиюзламачилигининг тантанаси ҳамдир.\nКелинг, барчасини Кубок беллашувларидан бошласак. ПФЛ ҳеч ким билан маслаҳатлашмай, турнир иштирокчилари сонини 22 тагача қисқартирди, бу мусобақа тарихидаги антирекорддир. Ҳеч кимдан сўрамай, Про-лига клублари ўртасида саралаш турнири ўтказилди ва саралашнинг икки раунди якунларига мувофиқ, гуруҳ босқичига 8 жамоадан атиги 2 таси чиқди. Ҳеч кимдан сўрамай, гуруҳ босқичи ўйлаб топилди, у эса ўйин кунлари сонини оширди, учрашувларнинг аксарияти «ўткинчи» мақомига эга бўлиши катта эҳтимол. Анъанавий «плей-офф» тизимини сақлаб қолиб, унга Про-лига клубларини ҳам қўшилганда, жуда кўп масалалар ижобий ҳал этилиши мумкин эди: кичик жамоалар грандларга қарши тўп суриш имконига эга бўлишади, раундлар сони ортмайди, масалан. ПФЛ ушбу хатоларидан бирортасини ҳали-ҳамон тан олганича йўқ.\nИюлда, пандемия сабаб мавсум иккинчи марта тўхтаб қолганда, Кубок баҳсларини гуруҳ босқичи форматида ўтказилиши тақвим нуқтаи назаридан ҳам ортиқча ҳашамат эканлиги ойдинлашди. Бу ҳақда кўп жойда кўпчилик гапирди. Фақат ПФЛ сукут сақлади. Мана, октябрь ойи ўрталарига келиб, ПФЛ ниманидир ўзгартиришга қарор қилди. Аммо буни демократия ниқоби остида амалга оширмоқчи.\nАёллар ўртасидаги чемпионат ҳақида ортиқча гапиришга ҳожат йўқ. ПФЛ масалани ҳал қилиш чораларини бюджетни қисқартириш билан изоҳламоқда. Хўш, қайси клубнинг бюджети қанча қисқартирилгани хусусида батафсилроқ маълуот беришнинг иложи борми? Мазкур ҳолатда, июль ойида берилган таклифга асосан, нега асосий жамоалар формати ўзгармаяпти? Шундагина бюджетда иқтисод кузатиларди. Қизларнинг бир ойдан ортиқ вақт мобайнида кучли зўриқиш остида ўйнашаётгани, агар формат сақланиб қолса, яна бир ярим ой ичида ҳар ҳафта иккитадан ўйин ўтказишлари мумкинлиги бир четда қолиб, нега асосий эътибор бюджетга қаратилмоқда? Эҳтимол, ПФЛ ходимлари (учрашувлардаги комиссарлар ҳам улар) ўйинлар сони ортишидан манфаатдордирлар, қизларнинг саломатлиги ва турнир сифатига тупуриб қўйишгандир?\nЯна бир масала. Аёллар ўртасидаги чемпионат форматини ўзгартириш чоғи ПФЛ «олтин очколар»ни санашни таклиф қилмоқда. Кимдир мактабда фақат битта дарсни яхши ўрганган бўлса, ҳар галги имтиҳонда фақат шуни такрорлайверади.


Шариатга оид гапларда эҳтиёт бўлиш керак. – UFQ\n25.10.2017 | 96\nДину диёнат, ҳалол- ҳаром ва шариатга оид ҳар бир сўзда ўта эҳтиёт бўлиш ҳар бир мўмин бандадан қатъий талаб қилингадир. Чунки, бу маънолардаги ҳар бир сўз иймон ва куфр, савоб ва гуноҳ, жаннат ва дўзахга сабаб бўлиши бор.\nОдам бир оғиз сўз билан мўмин бўлгани каби, бир оғиз сўз билан иймондан чиқиб қолиши ҳам мумкин.\nОдам бир оғиз сўз билан жаннати бўлгани каби, бир оғиз сўз билан дўзахи бўлиб қолиши ҳам мумкин.\nШунинг учун ҳам шариатга боғлиқ гапларни аниқ билиб, кейин гапириш лозим бўлади. Бу хақда қатиъй кўрсатмалар бор.\n“Пайғамбар соллаллоҳу алайҳи васаллам: “Одамларга фақат амир ёки маъмур ёки риёкор томонидангина гапирилади” дедилар” Абу Довуд ва Аҳмад ривоят қилишган.\nБу ҳадиси шарифда муслумон жамияти оммасига ваъз-насиҳат, илмий суҳбат қилиш хуқуқига эга бўлган ва бўлмаган кишилар хақида сўз кетмоқда.\nҲақиқий исломий жамиятда мусулмонларга ичларида Исломни яхши билган, тақводор, илмли, ақл-фаросатли ва бошқа бир қанча етук сифатларга эга бўлган чин мусулмон киши амир бўлади. Биринчи навбатда мусулмонларга амри-маъруф, наҳий-мункар, ваъзу насиҳат қилиш ҳуқуқига ана шу амир ҳақлидир.\nИккинчи ўринда эса маъмур -ҳақли томондан, маъсул киши тарафидан шу ишга амр қилинган шахс ҳақлидир. Бундоқ шахслар шаръий илмларни тўлиқ ўрганиб, расмий ижозат- шаҳодатнома ёки маълум ва машҳур уламоларнинг рухсатини олган киши бўлади. Ана шундай кишиларгина мусулмонларга ваъз-насиҳат, иршод, амри-маъруф ва наҳий мункар қилишлари мумкин.\nАгар мазкур сифатларга эга бўлмаган кишилар бу ишни қилсалар риёкорлик учун қилган бўладилар. Ўзларини билимдон қилиб кўрсатиш учун риёкорлик қилаётган бўладилар. Ушбу риёкорлик йўли билан мусулмон ичида обрў қозонмоқчи, уларнинг ишончига, ҳурматига эришмоқчи бўладилар. Аслида эса алдамчилик қиладилар. Мусулмонликни қуруқ гап билан эмас, чин ихлос билан, Исломга амал қилиш билан тарғиб этиш лозим.\nАфсуски, орамизда шу қабилдаги риёкорлар жуда ҳам кўп. Оқкўнгил мусулмонлар ҳақиқий олим ким, риёкор-қаллоб ким, яхши билиб олишлари керак. Бунинг учун исломни ўрганиш, ҳақ-ноҳақ гапларни фарқлай билиш, гапираётганларнинг Исломга амал қилишига қараш керак. Ҳақиқий уламоларга қулоқ осиб, риёкорлардан сақланиш керак.\nМинг афсуслар бўлсинки, бугунги кунимизда бу масалада ҳар қадамда кўнгилсиз гап-сўз, миш-мишлар ва ёлғонларга учраб турибмиз.\nШайх Мухаммад Содиқ Муҳаммад Юсуф хазратларининг\n“Зикр аҳлидан сўранг” ойномасидан олинди.


Фирма очилиши заҳоти кичик бизнесни текширишга рухсат берадилар | NORMA.UZ\nДавлат органлари карантин бўйича саволларга жавоб берадилар - 2 - buxgalter.uz да ўқингИккита монитор ва бошланғич ҳужжатлар билан ишлашнинг бошқа усуллари - buxgalter.uz да ўқингКарантин пайтида ижарани қандай қилиб тўхтатиб туриш мумкин - buxgalter.uz да ўқингҚандай қилиб уйдан ЭРИни узайтириш мумкин - buxgalter.uz да ўқинг\nФирма очилиши заҳоти кичик бизнесни текширишга рухсат берадилар\n«Тадбиркорлик субъектлари фаолиятини давлат томонидан назорат қилиш тўғрисида»ги қонун лойиҳасини кўриб чиқамиз.\nЭслатиб ўтамиз, Президентнинг бир қатор ҳужжатлари билан тадбиркорлик субъектларида текширишларни тайинлаш ва ўтказиш тартибига ўзгартиришлар киритилди. Биз 30.07.2018 й., 11.09.2018 й., 11.10.2018 й. ва 5.12.2018 йилдаги шарҳларда янгиликлар билан батафсил таништирган эдик. Ишлаб чиқилган қонун лойиҳаси илгари тилга олинган қоидаларни ўзида мужассамлаштирди. Бироқ унда бир қатор янги нормалар ҳам таклиф этилган. Айнан уларга батафсил тўхталиб ўтамиз.\nҚонуннинг янги номи унинг амал қилиш соҳасини торайтиради\nҲужжатнинг номи ўзгармоқда. Ҳозир у қуйидагича номланади: «Хўжалик юритувчи субъектлар фаолиятини давлат томонидан назорат қилиш тўғрисида», бундан кейин эса – «Тадбиркорлик субъектлари фаолиятини давлат томонидан назорат қилиш тўғрисида». Мазкур ҳолат ҳужжатни қўллаш соҳасига киритилган ўзгартиришларни акс эттиради. Чунончи, хўжалик юритувчи субъект атамаси тадбиркорлик субъекти тушунчасидан кенгроқ. Бизнесдан ташқари, у давлат муассасалари, ННТ, норезидентларнинг доимий муассасалари ҳамда ваколатхоналарини (юридик шахс ҳисобланмайди) қамраб олади. Тегишинча, янги ном ҳужжатнинг субъектлар бўйича амал қилиш соҳаси қисқартирилганидан далолат беради.\nҚонун қуйидаги текширишларни тартибга солмайди:\n«Суд ҳужжатлари ва бошқа органлар ҳужжатларини ижро этиш тўғрисида»ги Қонун доирасида ўтказиладиган;\nкоммунал хизматлар етказиб берилиши, истеъмол қилиниши ҳисоби тўлиқ ва тўғри юритилиши ҳамда ҳисоб-китоби ўз вақтида амалга оширилиши;\nқўзғатилган жиноят иши, шунингдек жиноят-процессуал қонун ҳужжатларида назарда тутилган тартибда амалга ошириладиган терговга қадар текширув доирасида ўтказиладиган;\nдавлат муассасаларининг фаолияти;\nнодавлат нотижорат ташкилотларининг фаолияти, улар тадбиркорлик фаолиятини амалга оширадиган ҳоллар бундан мустасно;\nнорезидентларнинг Ўзбекистон Республикасидаги доимий муассасалари ҳамда ваколатхоналарининг фаолияти;\nтадбиркорлик субъектлари ва/ёки уларнинг муассислари ташаббусига кўра ўтказиладиган.\nБизнесни давлат томонидан назорат қилувчи «учта наҳанг»\nЛойиҳа ишлаб чиқувчилари тадбиркорлик субъектлари фаолиятини давлат томонидан назорат қилиш деганда нимани тушуниш керак эканлигини тушунтиришга ва ушбу атама моҳиятини бизнес учун мақбул этиб кўрсатишга уриниб кўрганлар. Бу – назорат қилувчи органларнинг тадбиркорлик субъектлари томонидан йўл қўйиладиган қонунбузарликларнинг олдини олиш, фош қилиш ва бартараф этиш фаолияти. У учта шаклда: профилактик тадбирлар, текширишлар ва текширувдан кейин таҳлил ўтказиш орқали амалга оширилади.\nҲозир «Хўжалик юритувчи субъектлар фаолиятини давлат томонидан назорат қилиш тўғрисида»ги Қонун профилактика масалаларига дахл этмайди. Янги ҳужжатда эса ҳуқуқбузарликларнинг эрта олдини олиш ва бизнес субъектларида жавобгарликка тортиш хатарини камайтириш чора-тадбирларини кўришга алоҳида эътибор берилади.\nБу – муҳим! Фош этилган ҳуқуқбузарликлар сони, қабул қилинган ҳуқуқий таъсир чоралари, шунингдек тадбиркорлик субъектларининг давлат даромадига қаратилган мол-мулки сонига қараб назорат қилувчи органлар ишининг самарадорлигига баҳо берилади. Бизнес муҳитида ҳуқуқбузарликларнинг таъсирчан профилактикаси ўтказилиши, тадбиркорларнинг қонунга итоаткорлиги даражаси, уларнинг мунтазам равишда ҳуқуқбузарликларга йўл қўймасликлари, йўл қўйилган хатоларни текширув давомида тузатиш имконияти ва назорат тадбирларининг қонунийлиги ижобий баҳо бериш учун бош мезон бўлади.\nБундан ташқари, 1.09.2018 йилдан бошлаб бекор қилинган назорат тартибидаги текширишлар ўрнига янги институт – текширувдан кейин таҳлил жорий этилади. Бунда текширувларнинг янги тури ҳақида сўз бормаяпти. Таҳлил давомида назорат қилувчи органлар кейинчалик профилактика тадбирларини ўтказиш учун мунтазам йўл қўйиладиган ҳуқуқбузарликлар сабабларини умумлаштирадилар, уларнинг олдини олиш бўйича таклифларни ишлаб чиқадилар. Бунда тадбиркорлик субъектлари фаолиятига аралашиш, қандайдир ахборот ёки ҳужжатларни талаб қилиб олиш, уларнинг ҳуқуқлари, эркинликлари ва қонуний манфаатларини чеклаш, текширувлар ўтказиш ва ҳуқуқий таъсир чораларини қўллаш тақиқланади.\nТекширишларда аудиторлар иштирок этмайди\nТекширишлар ўтказиш учун аудиторлик ташкилотларини жалб этиш имкониятини Қонундан чиқариб ташлаш таклиф этилмоқда. Ҳозир назорат қилувчи орган маблағлари ҳисобига шартномавий асосда бунга рухсат этилади.\nҲуқуқбузарлар – «нишон остида»\nБизнес учун кафолатлар билан бирга, ҳуқуқбузарликларни ўз вақтида фош этиш бўйича аниқ чора-тадбирлар назарда тутилган.\nТекширишлар даврийлиги билан боғлиқ барча тақиқлар бартараф этилади. Масалан, кичик тадбиркорлик субъектлари ва фермер хўжаликларининг молия-хўжалик фаолиятини режали текшириш (тафтиш қилиш) ҳозир 4 йилда 1 мартадан ортиқ ўтказилиши мумкин эмас (агар улар янги ташкил этилган бўлса, дастлабки 3 йилда тафтиш ўтказиш ҳам тақиқланган). Хусусий банклар ва бошқа хусусий молия институтлари юзасидан режали тафтишларнинг бошқа даврийлиги – 5 йилда 1 марта, бошқа субъектлар учун эса – 3 йилда 1 марта этиб белгиланган.\nЛойиҳа қабул қилинса, буларнинг бари ўтмишда қолади. Қуйидаги сабаблардан бири аниқланган ҳар бир ҳолатда молия-хўжалик фаолияти текширувдан ўтказилади:\nсолиқлар ва бошқа мажбурий тўловларни тўлаш бўйича солиқ ва божхона қонун ҳужжатлари мунтазам равишда (молия йили давомида 2 ва ундан ортиқ марта) бузилиши;\n100 ЭКИҲдан ортиқ миқдордаги солиқ қонунбузарлигининг аниқланиши;\nустав фондида давлат улуши 50%дан ортиқ бўлган тадбиркорлик субъектлари томонидан солиқ ва божхона тўғрисидаги қонун ҳужжатлари бузилиши далилларининг аниқланиши.\nМаълумот учун: Ҳозир тадбиркорлик субъектларининг молия-хўжалик фаолиятини текширишга 2 йил муддатга мораторий амал қилмоқда, у 2020 йилда тугайди (батафсил – бу ерда). Бироқ ҳуқуқбузарликлар ҳақидаги мурожаатлар ёки хатарларни таҳлил қилиш натижалари бўйича 1 кундан 10 кунгача текширишлар ўтказишга йўл қўйилади.